GBP/USD Terbantut Untuk Tembusi Zon $1.3600, Isyarat Untuk Harga Menjunam?

Meninjau kepada carta pergerakan harga GBP/USD, harga nampaknya telah melonjak pada sesi Eropah semalam (Selasa) namun ia ditendang semula pada zon SBR (support become resistance) 1.36000 untuk susut semula sehingga dagangan penghujung sesi New York.
Lonjakan itu turut telah menguji trendline resistance dan kembali susut untuk menjejaki paras halangan Moving Average 50 (MA50) pada rangka masa 1 jam sebelum ditutup di sekitar 1.35600.
Pergerakan harga juga seperti memberi bayangan untuk membuat LH (lower high) namun harga dilihat tidak berdaya untuk menjunam lebih ketara dan seakan sedang membentuk corak kenaikan.
Pun begitu, pelabur tetap perlu berjaga-jaga terhadap pergerakan matawang Pound yang mana ia masih kekal dibelenggu oleh kenyataan dovish yang diutarakan oleh Bank of England (BOE) susulan kadar faedah yang dikekalkan.
Selain itu, risiko serta tekanan daripada pasca Brexit yang kembali hangat antara Eropah dan United Kingdom berkemungkinan akan mendorong nilai Pound untuk membuat semula penurunan.
Matawang USD pula dilihat masih terpalit kepada pelbagai ketidakpastian susulan Federal Reserve (Fed) yang sedang mengumpul segala sentimen bagi melaksanakan langkah pengetatan dasar polisi sementara data inflasi AS kini menjadi tumpuan.

 Sekali lagi isyarat untuk paparan trend bullish yang jelas akan memperlihatkan harga menembusi trendline resistance serta kembali menuju zon SBR 1.36000 sebelum mencatat pendakian lebih gah.
Manakala andai kata harga pada kali ini berjaya memecahkan tembok di zon SBR tersebut, zon SBR seterusnya yang terdekat pada 1.37000 dijangka akan menjadi tumpuan utama para pelabur.
Akan tetapi sekiranya trendline resistance itu masih lagi membendung pergerakan harga daripada terus melonjak, zon RBS (resistance become support) 1.35000 berkemungkinan akan dicecah.
Penurunan yang lebih rendah pula akan menyaksikan harga menguji paras terendah 5 minggu yang menghampiri ke zon sokongan pada 1.34000 sebelum jangkaan harga bakal terus jatuh.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kesepakatan Perjanjian Antara Mexico-AS Meredakan Sentimen Pasaran Yang Berisiko

Selepas menerima tekanan oleh faktor ketegangan perang dagang dan laporan pekerjaan NFP yang merosot minggu lalu, dolar Amerika Syarikat pada dagangan Isnin minggu ini sedikit pulih berikutan kesepakatan perjanjian yang dicapai antara Amerika Syarikat dan Mexico dan mengelakkan perang tarif berlaku. Penangguhan tarif tersebut sedikit meredakan kebimbangan pelabur terhadap risiko dalam pasaran kewangan.
Presiden Donald Trump sebelum ini telah mengancam untuk mengenakan tarif 5% terhadap kesemua barangan import Mexico jika tindakan pengetatan sempadan tidak dilaksanakan. Pada Jumaat, Mexico telah bersetuju untuk mengetatkan kawalan sempadan dengan pasukan keselamatan bagi membendung aliran pendatang ke sempadan Amerika Syarikat.
Namun begitu, sentimen pasaran masih dilihat agak berisiko dengan kebimbangan terhadap perang dagang AS-China yang masih berlanjutan serta ancaman tarif Trump terhadap Jepun dan Eropah turut mengundang kegelisahan pelabur dalam memilih aset berisiko dalam pasaran.
Pelabur akan memberi perhatian terhadap rundingan Trump bersama rakan sejawatannya dari China, Presiden Xi Jinping pada penghujung bulan ini. Amerika Syarikat bakal meneruskan tindakan tarif yang baru terhadap China jika rundingan tersebut gagal mencapai kesepakatan kedua-dua pihak.
 Faktor tersebut juga turut memberi tempias dan menambahkan lagi tekanan terhadap dagangan Aussie yang didagangkan lemah pada permulaan minggu ini selepas terkesan oleh data import China yang dicatatkan merosot.
Pound Sterling menunjukkan penurunan pada dagangan semalam selepas data menunjukkan ekonomi Britain bergerak perlahan pada April dan penganalisis berpendapat Sterling akan terus diberi tekanan sementara penggantian calon bagi menggantikan Theresa May yang melepaskan jawatan sebagai Perdana Menteri.
Tumpuan pelabur untuk dagangan Sterling hari ini adalah kepada data indeks purata pendapatan suku tahunan yang akan dikeluarkan pada jam 4.30 petang. Pasaran menjangkakan angka bacaan data sedikit menurun berbanding sebelumnya.
Dolar Euro berjaya melonjak pada dagangan minggu lalu selepas ECB membuat kenyataan bahawa kadar faedah akan kekal di tahap yang sekarang sehingga pertengahan 2020 dan bukannya memberi petunjuk untuk penurunan kadar seperti yang dijangkakan ramai.
Namun, matawang Eropah tersebut mula goyah selepas sumber mengatakan penggubal polisi European Central Bank (ECB) terbuka untuk tindakan menurunkan kadar faedah ekoran pertumbuhan ekonomi pada zon Eropah yang kekal perlahan.


Kadar Pengangguran UK Meningkat Paling Tinggi Sejak 2018

Kadar pengangguran UK dilaporkan meningkat pada bulan Julai walaupun ketika sebahagian besar daripada aktiviti ekonomi Britain telah dibuka semula daripada sekatan coronavirus.
Data rasmi daripada Pejabat Statistik Negara (ONS) menunjukkan kadar pengangguran UK meningkat pada 4.1% dalam tempoh tiga bulan hingga Julai daripada 3.9% yang dicatatkan pada bulan sebelumnya.
Ini merupakan kadar pengangguran tertinggi yang pernah direkodkan sejak Oktober 2018, disebabkan krisis pandemik coronavirus yang melanda pasaran buruh.
Secara keseluruhan, kira-kira 695,000 orang telah kehilangan pekerjaaan sejak Mac, ketika negara memasuki fasa sekatan Covid-19. Sementara jumlah tuntutan faedah pengangguran pula meningkat kepada 2.7 juta, peningkatan 121% sejak Mac.
 Menurut ONS, peningkatan pada suku ini didorong oleh peningkatan pengangguran daripada golongan belia yang berusia antara 18 hingga 24 tahun dan mereka yang sudah menganggur lebih 6 bulan.
Kerajaan UK kini berdepan tekanan untuk melanjutkan skim ‘furlough’ seperti yang dilakukan oleh negara Eropah lain disebabkan ekonomi yang menunjukkan penguncupan terbesar.
Kadar pengangguran dijangka meningkat lebih tinggi dalam beberapa bulan akan datang memandangkan skim tersebut akan berakhir pada bulan Oktober.
Selain itu, risiko no-deal Brexit yang kembali meningkat susulan tindakan Perdana Menteri Boris Johnson yang ingin mengubah perjanjian pengunduran Brexit turut menekan ekonomi Britain.


USD/CAD Lantun Dari $1.3500, Bakal Lonjak Semula Minggu Ini?

Pergerakan harga pada carta pasangan mata wang USD/CAD mendatar pada pembukaan awal minggu ini sementara pelabur berwaspada terhadap perkembangan suram pasaran minyak mentah global yang berpotensi memberi kesan penyusutan terhadap dolar Kanada.
Ekoran penularan Covid-19 di China dengan laporan sekatan pergerakan dilaksanakan semula di Wuhan telah mencetuskan kebimbangan terhadap permintaan minyak mentah.
Di penghujung minggu ini, laporan data pekerjaan Kanada akan menjadi tumpuan untuk memacu pergerakan Loonie yang diterbitkan bersama laporan NFP Amerika Syarikat (AS).
US dolar telah mendapat suntikan pengukuhan semula selepas terbitan data pertumbuhan ekonomi AS di penghujung minggu lalu, namun pelabur berkemungkinan mengambil langkah berjaga-jaga menantikan keputusan mesyuarat FOMC dan laporan NFP.
Jika diteliti, harga pada carta USD/CAD pada minggu lalu telah menunjukkan penurunan ke paras lebih rendah sehingga mencecah paras sokongan terbaru pada 1.35000.
Namun, di penghujung minggu mempamerkan pergerakan lebih mendatar sebelum pelabur menilai terdapat petanda untuk harga berubah arah semula.
 Pada Jumaat, harga menunjukkan kenaikan dan melepasi paras halangan Moving Average 50 (MA50) pada rangka masa 1 jam di carta USD/CAD yang memberi isyarat awal untuk perubahan trend bullish.
Menyambung pergerakan di atas paras MA50 di awal minggu ini, penganalisis menjangkakan kenaikan kadar bakal diteruskan sekiranya US dolar berjaya mengukuh.
Namun, harga perlu melepasi zon SBR (support become resistance) 1.36400 yang masih diuji pada awal sesi Eropah petang ini sebelum menyambung kenaikan lebih tinggi.
Sasaran kenaikan yang diteruskan adalah pada zon ketinggian 1.38000 yang menjadi rintangan pada dagangan minggu-minggu sebelum ini.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Bertahan Di Atas Titian $1.1800, Powell Akan Jadi ‘Kompas’ Untuk Arah Harga

Pergerakan harga dalam pasaran dilihat suram di akhir minggu ini sementara pelabur masih kekal menantikan ucapan daripada Pengerusi Federal Reserve (Fed) Jerome Powell di sesi New York malam ini.
Menjadi tumpuan di sesi New York semalam adalah pada penerbitan data pertumbuhan ekonomi KDNK Amerika Syarikat (AS) untuk suku kedua dengan bacaan terbaru yang sedikit baik daripada -0.9%, iaitu pada -0.6%, tetapi masih lagi menunjukkan isyarat pengucupan ekonomi.
Oleh itu, reaksi awal menyaksikan sedikit pengukuhan semula US dolar yang mengurangkan kerugian pada penyusutan di sesi-sesi sebelumnya, namun pengukuhan dilihat terhad ekoran pelabur kekal berhati-hati untuk jangkaan ‘gelora’ yang menanti selepas ucapan Jerome Powell.
Sementara mata wang Pound pula masih lagi bergerak mendatar berikutan ketiadaan data-data ekonomi yang penting pada minggu ini dengan perkembangan di UK juga perlahan.

Justeru, harga pada carta pasangan mata wang GBP/USD dilihat gagal membuat sebarang pergerakan yang memberangsangkan pada dagangan menuju penghujung minggu walaupun terdapat corak lonjakan pada Selasa lalu yang mencetus jangkaan awal untuk perubahan trend.
Sehingga bersambung ke sesi Asia pagi Jumaat ini, harga kekal berlegar pada zon support 1.1800 yang berjaya mengekang kejatuhan harga yang lebih parah selepas harga meneruskan trend bearish pada minggu lalu.
 Paras sokongan Moving Average 50 (MA50) pada rangka masa 1 jam di carta GBP/USD menjadi pemerhatian pelabur untuk isyarat pergerakan harga selanjutnya setelah beberapa sesi harga dilihat meniti di atas paras tersebut.
Sekiranya harga berjaya dilonjakkan selepas ucapan oleh Jerome Powell, paras rintangan pada 1.18800 bakal menjadi tumpuan untuk di uji terlebih dahulu sebelum harga meneruskan kenaikan ke paras rintangan seterusnya sekitar 1.19400.
Sebaliknya jika harga gagal untuk meneruskan pengukuhan lalu menyusut semula di bawah zon 1.18000, pelabur bakal menilai pergerakan harga untuk berubah kepada trend bearish semula.
Harga yang menyusut melepasi paras 1.17600 dan juga paras terendah dicecah Selasa lalu sekitar 1.17200 seterusnya bakal dijangka menuju ke paras sokongan terbaru sekitar 1.16000 sekaligus merekodkan paras terendah terbaru 2 tahun.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Pengguna China Naik Dalam Kadar Perlahan

Harga pengguna di China naik dalam kadar perlahan pada Disember, manakala harga barangan perkilangan naik mendadak yang menunjukkan peningkatan produktiviti dan pertumbuhan dalam ekonomi kedua terbesar dunia ini.
Indeks harga pengguna (CPI) meningkat 2.1% dari tahun lepas selepas mencatatkan kenaikan 2.3% pada November. Jangkaan penganalisis untuk data kali ini ialah kenaikan 2.3%. Jika dibandingkan dengan November, harga pengguna naik 0.2% berbanding bulan sebelum yang hanya meningkat 0.1%.
Dalam data yang berlainan, harga pengeluar iaitu Indeks harga pengeluar (PPI) naik 5.5% dalam masa 12 bulan sehingga Disember, jika dibandingkan dengan jangkaan 4.6%. Bacaan ini yang tertinggi sejak 2011.
 Ekonomi China sedang memulih dengan perlahan, walaupun masih ada risiko dalam ekonomi negara ini. Pihak kerajaan China sedang melakukan apa yang termampu untuk mengurangkan risiko dalam pasaran hartanah mereka.
Dalam mengawal pasaran hartanah di China, pihak kerajaan menggunakan kombinasi rangsangan monetari dan regulasi untuk memastikan nilai hartanah tidak meningkat terlalu cepat.
Dari segi pertumbuhan ekonomi, KDNK China masih stabil sejak beberapa bulan lalu dengan mencatatkan pertumbuhan yang perlahan tetapi berterusan.


Ini Kenyataan Steven Mnuchin Berhubung Perkembangan Perjanjian Fasa Pertama

Perunding-perunding perdagangan Amerika Syarikat (AS) dan China sedang berusaha untuk menyiapkan teks perjanjian perdagangan Fasa Pertama untuk ditandatangani oleh presiden mereka pada bulan depan, menurut Setiausaha Perbendaharaan AS Steven Mnuchin.
Setakat ini masih tiada jemputan daripada pihak Beijing berhubung satu lagi mesyuarat peringkat tinggi dengan Timbalan Presiden China Liu He berhubung perjanjian yang dicapai minggu lalu namun beliau bersedia untuk ke Beijing jika diperlukan.
Mnuchin dan Wakil Perdagangan AS Robert Lighthizer akan bercakap menerusi panggilan telefon dengan Liu He pada minggu depan dan mereka dijangka akan bertemu di Chile menjelang pertemuan antara Presiden AS Donald Trump dan Presiden China Xi Jinping di sidang kemuncak APEC pada 16 hingga 17 November ini.
Pentadbiran Trump dikatakan masih tidak membuat pertimbangan atau keputusan terhadap rancangan pelaksanaan tarif sebanyak 10% ke atas barangan China yang bernilai $156 bilion yang akan dikenakan pada 15 Disember ini.
 Beliau turut menafikan kenyataan bahawa China tidak bersetuju dengan AS berhubung butiran yang terdapat dalam perjanjian yang digariskan oleh Trump pada Jumaat lalu.
Teks fasa pertama yang dicadangkan akan merangkumi satu bab yang cukup luas dalam melindungi hak harta intelek AS di China dan termasuk isu pertanian serta penstrukturan matawang.
Sementara itu, beberapa isu mengenai pemindahan teknologi yang bertujuan untuk menghadkan pemindahan teknologi Amerika ke syarikat China akan dibincangkan dalam fasa kedua.
Mnuchin juga berkata bahawa mereka telah mengadakan perbincangan dengan Gabenor Bank Pusat China (PBOC) Yi Gang, berhubung isu matawang dengan turut menyatakan perbincangan itu telah meredakan beberapa kebimbangan Perbendaharaan.


Ulasan Polisi Bank Pusat Eropah Menjelang Keputusan Kadar Pada Malam Ini

Bank Pusat Eropah dijangka akan mengekalkan polisi dasarnya pada hari Khamis berikutan risiko dan konflik perdagangan global tidak menjamin rancangangnya untuk menghapuskan pelonggaran dasar.
Dengan kenaikan inflasi dan pekerjaan pada rekod tinggi, ECB memutuskan pada bulan lepas untuk menamatkan skim pembelian bon 2.6 trilion euro ($ 3.0 trilion) menjelang akhir tahun ini, mengambil langkah besar menghapuskan rangsangan kewangan.
Namun, dengan pertumbuhan yang perlahan dan sentimen yang terjejas akibat perang perdagangann, ECB menjanjikan rekod kadar faedah yang rendah sekurang-kurangnya pada musim panas akan datang. Hal ini membawa kepada pengurangan dasar rangsangan kerana kebimbangan bahawa sedikit pergolakan dapat menggagalkan pemulihan inflasi.
 Selain itu, indikator PMI yang merosot pada bulan Jun, kadar keyakinan pengguna yang jatuk dan indeks perniagaan IFO Jerman pada Julai juga jatuh, semua ini menunjukkan kelembapan dan boleh memaksa ECB menurunkan unjuran pertumbuhannya pada bulan September.
Namun kadar pertumbuhan masih lagi berada diatas sasaran maka terdapat kebarangkalian bahawa zon Euro dapat mewujudkan lebih banyak peluang pekerjaan dan akhirnya menghasilkan inflasi.
Keputusan kadar faedah bank akan dikeluarkan pada 8.30 p,m, diikuti dengan ucapan Draghi.


Import China Antara Faktor Yang Menyokong Pengukuhan Harga Minyak

Harga minyak mengukuh di awal dagangan hari Jumaat dengan bacaan pengeluaran dan bekalan minyak mentah US (WTI) yang jatuh, menunjukkan pasaran sedang ke arah pengimbangan semula.
Antara faktor yang menyokong permintaaan pasaran selain daripada pemotongan pengeluaran minyak oleh OPEC sejak awal tahun ini adalah import minyak oleh China yang semakin meningkat.
Pasaran hadapan minyak West Texas Intermediate (WTI) didagang pada paras $50.88 per tong pada jam 12.50 tengahhari, naik 28 sen, manakala minyak Brent pula naik 36 sen kepada $56.59
EIA semalam melaporkan penurunan bekalan minyak US sebanyak 2.7 tong dalam minggu yang berakhir pada 6 Oktober lalu kepada jumlah 462.22 juta tong. Manakala pengeluran minyak WTI pula susut 81,000 tong sehari (bdp) kepada jumlah 9.48 juta tong.
Import minyak daripada China mempunyai purata berjumlah 8.5 bdp antara Januari ke September dengan bulan September yang lalu menunjukkan peningkat melebihi 9 juta tong sehari, sekali gus menyokong pengukuhan harga minyak.
 Penganalisis pelaburan daripada Rivkin Sekuriti Australia, William O’Loughlin berkata, “Pengimbangan semula pasaran minyak semakin signifikan sejak beberapa minggu yang lalu, walaupun masih ada baki perjalanan untuk mencapai semula paras purata 5 tahun yang lalu”.
Bernstein Research berkata mereka tidak menjangkakan bekalan minyak akan terus menyusut namun OPEC perlu melanjutkan had pengeluaran minyak mereka melebihi tempoh yang dijanjikan pada Mac 2018 supaya lebihan bekalan dapat dikurangkan.
“OPEC tidak akan mencapai paras bekalan normal sebelum perjanjian pemotongan minyak berakhir, namun jika dilanjutkan, kami yakin hal ini akan tercapai pada akhir tahun 2018.” tambah mereka (Bernstein).
Selain itu, para pelabur turut menantikan keputusan Presiden Trump adakah akan terus mengesahkan perjanjian nuklear Iran 2015 atau tidak. Trump dijangka tidak akan memperbaharui perjanjian yang perlu disahkan setiap 90 hari pada hari Ahad nanti.
“Sekatan US ke atas Iran akan memotong banyak perdagangan minyak. Sebelum ini kami melihat pemotongan sebanyak 1 juta tong sehari, namun kami tdak menjangkakan angka yang lebih besar tetapi tetap signifikan.” kata Presiden FGE, Jeff Brown.


Harga Komoditi Membuat Kenaikan Dengan Kelemahan US Dolar Sejak Isnin

EUR/USD kekal kukuh dan berjaya mencapai paras tertinggi sebulan yang lalu pada harga 1.1941 dan sedikit di bawah paras tertinggi tiga bulan lalu 1.2000.
Pengukuhan matawang Euro pada Khamis disokong oleh kelemahan US dolar secara keseluruhan.
Indeks US dolar yang mengukur kekuatan matawang greenback berbanding enam matawang lain susut 0.36% setakat pukul 10.38 malam pada Khamis. Indeks ini jatuh 9% sepanjang tahun ini dan dijangka merekod kejatuhan terbesar sejak tahun 2003.
Buletin bulanan ECB yang dikeluarkan petang tadi menunjukkan pertumbuhan ekonomi adalah kukuh dan lebih menyeluruh dan menyatakan inflasi akan naik secara beransur-ansur.
Matawang Euro juga mengaut keuntungan yang banyak berbanding matawang utama yang lain khususnya US dolar sebanyak 13% tahun ini.
US dolar susut pada Khamis dengan kejatuhan hasil-bon 10 tahun AS di mana matawang komoditi pula dipacu oleh kenaikan harga komoditi besi dan minyak mentah.
 Hasil-bon telah turun semula selepas capai paras tertinggi dan US dolar didagang lemah. Kejatuhan US dolar minggu ini adalah satu bentuk ‘buy the rumour sell the fact’ selepas Presiden Trump menandatangani perubahan cukai minggu lalu, kata Lee Jin Yang penganalisis makro di Aberdeen Standard Investment.
“Saya rasa mereka telah membeli US dollar (priced-in) sehingga kenaikan kadar faedah Fed pada Disember, reformasi cukai, dan sekarang mereka mengambil keuntungan,” kata Lee.
Pasaran Komoditi
Harga minyak mentah kekal di sekitar paras tertinggi hampir tiga tahun lalu selepas disokong oleh data positif pengimport terbesar minyak mentah China.
Harga minyak mentah WTI ketika ini susut 0.10% kepada $59.58 setong. WTI minggu ini pertama kali menembusi harga $60 setong pertama kali sejak Jun 2015 dan disokong oleh kemerosotan inventori minyak AS seperti yang ditunjukkan oleh data API.
Emas pula terus membuat kenaikan dengan kelemahan US dolar ketika ini. Emas membuat kenaikan sembilan hari berturut-turut sejak 15 Disember lalu.


Sentimen Terkini Pasaran : Saham Global Terus Tertekan, Wallstreet Jatuh Sehingga 2%

Saham global meneruskan kejatuhan pada Selasa apabila ketiga-tiga indeks saham utama di Wallstreet merekodkan kejatuhan sehingga 2.0% pada Isnin. Nampaknya, pasaran begitu bimbang dengan ketegangan perdagangan yang berlanjutan ketika ini sehingga menyebabkan pelabur mengelak daripada aset-aset berisiko seperti pegangan saham syarikat.
Indeks US dollar yang mengukur kekuatan matawang greenback berbanding matawang utama yang lain naik 0.03% setakat pada pukul 2.49 petang.
Major pair  seperti EUR/USD setakat ini susut 0.08% dengan GBP/USD jatuh 0.10%. USD/JPY setakat ini membuat penurunan sebanyak 0.09%, USD/CAD pula hampir tidak berubah dengan hanya susut 0.04% dengan USD/CHF naik 0.09%. Pair AUD/USD dan NZD/USD masing-masing membuat penurunan sebanyak 0.05% dan 0.33% setakat ini.
Matawang paling kuat setakat ini adalah JPY (Yen), manakala matawang paling lemah adalah, NZD. Dengan menggabungkan matawang paling kuat dan lemah, pair NZD/JPY merekodkan penurunan 0.32%. Pair JPY yang lain seperti AUD/JPY, USD/JPY dan EUR/JPY masing-masing susut 0.12%, 0.05% dan 0.14%.
 Matawang Yen masih mendahului matawang utama yang lain sebagai matawang paling kuat disebabkan kebimbangan pasaran terhadap risiko perdagangan. Ketegangan perang dagang telah meningkatkan permintaan terhadap aset selamat seperti Yen.
Kesan isu perdagangan khususnya dalam soal tariff bukan hanya menekan indeks saham Amerika Syarikat, China dan Eropah, tetapi juga keseluruhan pasaran global termasuk Asia khususnya Asia Tenggara.
Paling terkesan adalah kaunter-kaunter teknologi berikutan tindakan Presiden Trump yang mahu sektor teknologi di Amerika Syarikat dilindungi daripada pelaburan China. Trump mahu hanya 25% pemilikan China terhadap syarikat teknologi di negara itu untuk menghalang China mencapai matlamat barangan “Made In China 2025”.
Bukan itu sahaja, perbalahan perdagangan dengan China telah menaikkan satu lagi isu perdagangan di mana Kesatuan Eropah juga mengancam tariff terhadap kereta import dari Amerika Syarikat.
“Retorik perdagangan yang dikeluarkan oleh Amerika Syarikat akan mula memberi impak kepada ekonomi dengan memburukkan sentimen pelabur dan mengurangkan perbelanjaan modal oleh syarikat korporat,” kata Masahiro Ichikawa, penganalisis di Sumitomo Mitsui Asset Management.


Analisis GOLD – Berupayakah Emas Tembusi Paras $1,814?

Sinaran emas sedikit berkilau pada penghujung suku keempat bagi tahun ini selepas terima sokongan daripada kemerosotan yang diterjemahkan oleh hasil perbendaharaan 10 tahun Amerika Syarikat (AS).
Pelabur juga bakal menilai kepada sentimen pasaran risk-on ketika ini yang telah pun memberi impak kepada dolar greenback di kala kajian pakar menyatakan bahawa varian Omicron tidak menggusarkan.
Bagaimanapun dasar polisi yang ingin dilakukan Federal Reserve (Fed) dalam menyegerakan langkah pengurangan pembelian bon (tapering) mungkin akan memberi kejutan untuk emas terus menjunam.
Terus melangkah melupakan rentak penurunan, pergerakan harga pada carta XAU/USD dilihat terus mempersembahkan aksi percubaan untuk menguji zon 1814.00 pada awal minggu bagi penutup 2021.
Harga turut nampaknya kelihatan membuat sedikit ‘gap’ di pembukaan pasaran hari ini (Isnin) sebelum menutup semula ‘gap’ tersebut dan kekal didagangkan perlahan menuju ke sesi New York sebentar lagi.
Pergerakan di atas MA50 berkenaan sama sekali telah membawa pengaruh untuk harga mengekalkan trend bullish dengan jangkaan bahawa harga emas berupaya merekod paras tertinggi yang terbaharu.
 Namun asbab kenaikan itu perlulah mencapai ke paras ketinggian sebelum ini sekitar 1814.00 terlebih dahulu sebelum kebarangkalian yang besar untuk pergerakan harga menuju sasaran yang berikutnya.
Kemampuan harga mengekalkan trend bullish lebih jelas berkemungkinan akan mempengaruhi harga menggapai zon SBR (support become resistance) 1830.00 yang juga merupakan zon tumpuan pelabur.
Akan tetapi jikalau pergerakan harga kembali menampilkan rentak penurunan, zon 1800.00 mungkin  akan menjadi hala tuju pertama akan dinilai oleh pelabur sebelum dijangka bakal susut dengan parah.
Penyusutan parah akan mendorong harga menjejaki ke zon yang sering kali menghalang peningkatan pada awal dan pertengahan Disember ini pada zon RBS (resistance become support) sekitar 1780.00.
Lihar gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (15-19 Februari 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data KDNK Zon Eropah (Selasa 6.00 Petang): Bacaan kedua bagi pertumbuhan Keluaran Dalam Negara Kasar (KDNK) zon Eropah untuk suku terakhir 2020 dijangka tiada perubahan dengan bacaan awal. Berikutan terkesan oleh krisis pandemik, ekonomi telah mencatatkan bacaan pertumbuhan yang merosot di penghujung tahun lalu.
Data Inflasi UK (Rabu 3.00 Petang): Kadar inflasi di UK mencatatkan kenaikan positif pada Disember lalu selepas meningkat kepada 0.6% daripada 0.3% bulan sebelumnya. Kadar inflasi pada Januari turut dijangka meningkat positif.
Data Jualan Runcit AS (Rabu 9.30 Malam): Pasaran akan menjangkakan lonjakan pada data jualan runcit di Amerika Syarikat untuk bulan Januari selepas bacaan merosot 2 bulan berturut-turut sebelumnya.
 Laporan Data Pekerjaan Australia (Khamis 8.30 Pagi): Pertambahan pekerjaan di Australia untuk Januari dijangka lebih rendah sekitar 30,000 berbanding 50,000 pada Disember. Ini akan menjadikan penurunan pada kadar pertambahan pekerjaan untuk 2 bulan berturut-turut. Manakala, kadar pengangguran pula dijangka menurun kepada 6.5% berbanding 6.6% sebelumnya.
Data Jualan Runcit UK (Jumaat 3.00 Petang): Kadar jualan runcit di UK pada Disember lalu yang telah kembali meningkat dijangka tidak akan bertahan lama dengan jangkaan bacaan data untuk Januari bakal susut semula.
Data PMI Pembuatan dan Perkhidmatan Eropah (Jumaat 5.00 petang): Sektor pembuatan dijangka kekal berkembang dengan baik namun sektor perkhidmatan dilihat masih bergelut untuk mempamerkan angka bacaan yang memberangsangkan.
Data PMI Pembuatan dan Perkhidmatan UK (Jumaat 5.30 petang): Walaupun ekonomi terjejas akibat krisis pandemik, sektor pembuatan dan perkhidmatan di UK dijangka akan mencatatkan bacaan lebih baik untuk Januari.


Analisis Teknikal USD/CAD – Timeframe H1 – 15/10/2018

Pergerakan harga bagi pasangan matawang USD/CAD pada penghujung minggu lalu dilihat gagal membuat kenaikan lebih tinggi dari paras resistance 1.30700. Pada dagangan Jumaat, harga membuat penurunan sehingga ke paras support MagicS1 sebelum kembali membuat kenaik semula ke paras Magic Pivot pada indicator Moshed Magic Line sebelum menutup harga di sekitar paras tersebut.
Pada sesi pasaran Asia hari ini, harga didagangkan perlahan di sekitar paras Magic Pivot 1.3025 di mana harga dilihat gagal tembus ke paras lebih tinggi sehingga ke sesi pasaran Eropah dan harga berada pada paras 1.30200 setakat jam 3.02 petang. Jika harga membuat penurunan ke paras lebih rendah, jangkaan harga akan menguji paras support 1.2997 (MagicS1) yang berada pada zon RBS (resistance become support). Jika harga berjaya breakout paras tersebut, harga akan menuju ke paras support seterusnya yang berada di paras 1.2975 (MagicS2) sebelum penurunan harga yang diteruskan bakal mencecah ke paras support 1.2947 (MagicS3) yang berada lebih rendah.
 Sebaliknya, jika USD kembali mengukuh dan melonjakkan harga semula, harga dilihat akan membuat kenaikan menuju ke paras resistance 1.3047 (MagicR1) terlebih dahulu sebelum harga meneruskan kenaikan untuk menguji paras resistance 1.3075 (MagicR2) yang menjadi zon paras ketinggian yang beberapa kali telah diuji harga sebelum ini. Sekiranya harga berjaya breakout paras tersebut, harga bakal mencari paras ketinggian terbaru dan paras yang dilihat berpotensi dicapai harga adalah pada 1.3098 (MagicR3).
Teruskan mengkaji kesihatan ekonomi semasa di Kanada menjelang data inflasi dan jualan runcit pada Jumaat ini dalam memantau pergerakan harga chart USD/CAD. Lihat juga pada indicator Moshed Magic Line yang menyediakan paras-paras tumpuan harga bagi memudahkan lagi analisis teknikal harian anda.

Paras support: 1.2997, 1.2975, 1.2947.
Paras resistance: 1.3047, 1.3075, 1.3098.


Analisis Teknikal GBP/JPY – Timeframe H1 – 7/8/2018

GBPJPY masih kekal di paras yang rendah dalam julat harga 144.700-144.000 selepas kenyataan yang agak dovish daripada Mark Carney dan ketegangan terhadap isu perang dagang antara AS-China pula menjadi faktor yang meningkatkan permintaan JPY.
Dari segi teknikal, GBPJPY masih meneruskan penurunan selepas menembusi (breakout) daripada support sebelumnya di sekitar harga 145.300. Jika harga breakout di paras support semasa iaitu di paras 144.000, harga berpotensi untuk jatuh sehingga mencapai paras harga 143.200.
 Perhatikan pergerakan harga di sekitar level-level berikut:
Paras support: 143.873, 143.601, 143.179.
Paras resistance: 144.567, 144.989, 145.261.


EUR/USD Kembali Pamer Aksi Garang Dengan Lonjakan 70 Pips

Sekali lagi matawang USD terus memberi kegusaran kepada pelabur susulan terbitan data inflasi Amerika Syarikat (AS) yang diterbitkan bacaan positif masih gagal untuk memacu pengukuhan USD.
Kelemahan matawang USD berkemungkinan didorong oleh hasil perbendaharaan AS 10 tahun yang telah merundum ke paras 1.55% selepas ia mencatat paras tertinggi sekitar 1.64% pada awal minggu.
Berikutan ketidaktentuan USD, matawang Euro dilihat telah mengambil kesempatan untuk mengukuh selepas sebaik sahaja harga mencecah paras terendah sejak Julai 2020 berbanding USD pada Rabu.

Menilai kepada carta pasangan matawang EUR/USD, pergerakan harga tampaknya tidak berupaya menembusi paras sokongan minggu lalu sekitar 1.15300 untuk kembali mempamerkan lonjakan agresif.
Peningkatan yang ditonjolkan turut memberi isyarat awal untuk membuat perubahan trend setelah pergerakan harga berjaya melepasi paras halangan Moving Average 50 (MA50) pada timeframe 1 jam.
 Harga juga dilihat mempamerkan kenaikan menghampiri 70 pips pada semalam dan telah menguji semula zon SBR (support become resistance) 1.16000 pada sesi Asia hari ini (Khamis).
Sekiranya harga berupaya menembusi zon SBR tersebut, pergerakan harga berkemungkinan bakal meneruskan trend bullish yang lebih jelas untuk jangkaan menuju ke zon SBR 1.17000.
Lonjakan lebih ‘garang’ akan menyaksikan harga menuju ke paras rintangan seterusnya pada 1.18000 yang akan menjadi paras tumpuan serta akan mencatat paras tertinggi terbaharu 3 minggu.
Sebaliknya jika pergerakan harga pada carta EUR/USD kembali menyusut, zon sokongan 1.15300-1.15000 akan sekali lagi duji dan dijangka bakal menyangkal trend bullish yang ingin dipamerkan.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenapa Masih Perlu Kaji Forex Walaupun Hujung Minggu? Baca Tips Paling Win Ini!

Bagaimana Manfaatkan Hujung Minggu Anda Untuk Forex Trading
Ada yang cakap. Jangan serius sangat dalam forex trading ni, sampai hujung minggu pun duk mengadap chart, tunggu market open. Sebenarnya berbeza tu.
Orang yang ketagih trade ‘gamble’, dia tak sabar tunggu market open hari Isnin sebab nak masuk order je. Tengah tunggu tu, dia bukan study pun.
Tapi trader yang betul-betul serius dan berdedikasi dalam trading pulak, hari minggu ni dia akan ambil sedikit masa. Revise balik segala trading selama seminggu, Isnin-Jumaat. Tengok balik. Buat post mortem. Cek apa yang salah. Apa yang betul. Apa situasi dan sentiment pasaran pada minggu lepas.
Beza tak? Confirm la berbeza.
Ok biasanya, hari weekend ni untuk kita berehat. Bersama-sama family. Ambil masa rehat, relax. Tetapi pada saya ada masa perlu relax. Ada masa perlu work hard.
 Kalau perjalanan anda sebagai seorang forex trader ni dah selesa, ok lah nak relax. Chillax. Lepak dan rehat. Kalau asyik MC saja atau rugi saja, takkan nak rehat lagi. Weekend-weekend ni lah ambil sedikit masa fokus, cek balik market yang tak gerak tu, di mana silap anda minggu lepas sampai rugi banyak tu.
Untuk berjaya, tak ada istilah “Work Life Balance”. Yang ada hanyalah WORK HARD, dan LIFE tu dapat selepas dah penat lelah berusaha.
Tapi jangan lah sampai hujung minggu, masuk bilik, kunci pintu, abai masa bersama keluarga dan lain-lain. Pandai-pandailah atur masa agar berbaloi dengan usaha anda.
Ambil masa sedikit, paling tidak pun hari Ahad malam, untuk revise dan plan trading minggu depan.
Sebab kalau market dah gerak, Isnin baru nak plan trade dan sebagainya, takut banyak buang masa sangat analisa market. Rugi. Sebab mungkin ada analisa anda yang menunjukkan peluang pada hari Isnin. Jadi rugi tu.
Nak berjaya kena usaha la sikit. Study dan study. Betul tak?
Nak lebih inspirasi? Jom baca kisah dunia trader yang berjaya. – KLIK SINI


GBP Melonjak ke Paras Tertinggi dalam Sesi Eropah!

US Dollar jatuh ke paras terendah berbanding sekumpulan matawang utama yang lain apabila pelabur menjangkakan tempoh yang lebih perlahan terhadap kenaikan kadar.
Tekanan ini terus mengganggu sesi dagangan US Dollar apabila US Dollar Index menunjukkan penyusutan sebanyak 0.2 peratus kepada 99.94, paras yang paling rendah sejak 6 Februari.
Fed menaikkan kadar faedah kepada 1.00 peratus minggu lepas namun masih meletakkan unjuran yang sama sebanyak 2 kali kenaikan pada tahun ini.
Justeru, kebanyakan pelabur kekal mengambil pendekatan berhati-hati menjelang komen daripada beberapa orang pegawai Fed, termasuklah Pengerusi Fed, Janet Yellen yang dijadual berucap pada Khamis.
US Dollar didagang pada paras stabil dalam tempoh dua minggu berbanding Yen dengan USD/JPY dinilai pada 112.74.
USD/JPY, 30 minit
Namu begitu, pair ini kekal berada pada dagangan thin trading kerana pasaran Jepun ditutup untuk bercuti.
 Sementara itu, Euro ditolak lebih tinggi dengan EUR/USD meningkat 0.27 peratus kepada 1.0766, tidak jauh dari paras yang tertinggi dicatat pada Jumaat.
EUR/USD, 30 minit
Dalam masa yang sama, pelabur terus memantau perkembangan politik menjelang pilihan raya yang akan datang.
Dalam sesi ini juga, matawang Sterling mencecah paras tertinggi dalam tempoh tiga minggu dengan GBP/USD melonjak sebanyak 0.19 peratus kepada 1.2419.
GBP/USD, 30 minit
Pound dirangsang oleh kenyataan agresif dari Bank of England baru-baru ini yang meletakkan prospek inflasi pada jangkaan 2 peratus.
Jepun Tidak Ingin Ketinggalan Untuk Membentuk Kerjasama Perdagangan Yang Baru


Analisis GOLD – Sekali Lagi Emas Sentuh Paras $2,000 Minggu Ini!

Sekali lagi emas berjaya mencapai paras $2,000 untuk minggu ini ketika dagangan di sesi New York semalam setelah mencapainya pada awal minggu.
Masih tiada perubahan ketara yang dapat diperhatikan pada perkembangan krisis yang melanda pasaran di mana telah membuatkan US dolar terus bergerak suram.
Jika berterusan, emas terus memiliki potensi untuk meningkatkan nilainya ke paras yang lebih tinggi berdasarkan prospek dasar monetari Federal Reserve (Fed) susulan mesyuarat FOMC baru-baru ini.
Memerhati carta harga XAU/USD yang mengukur nilai emas berbanding US dolar, kenaikan harga diteruskan pada Khamis semalam sehingga mencapai kembali paras 2000.00.
Sebelum itu, harga telah mendatar di bawah paras 1950.00 sebelum lonjakan bermula ketika reaksi pada mesyuarat FOMC.
Isyarat bullish dinilai pelabur emas apabila harga telah mula bergerak di atas paras sokongan Moving Average 50 (MA50) pada rangka masa 1 jam di carta XAU/USD semalam.
Namun, setelah harga menyentuh sahaja paras 2000.00, harga berundur semula dengan menyusur turun perlahan menyambung dagangan hari ini (Jumaat).
 Jika harga masih bertahan di atas paras MA50, berkemungkinan kenaikan harga boleh diteruskan lagi pada sesi-sesi akhir ini.
Namun paras 2000.00 yang menjadi rintangan buat harga perlu ditembusi untuk harga emas meloloskan diri ke paras lebih tinggi.
Sasaran seterusnya untuk mencapai 2070.00, yang pernah disentuh kali terakhir pada Februari 2022 yang lalu.
Namun jika harga gagal tembusi paras 2000.00, penurunan harga boleh berlaku berkemungkinan menuju kembali zon tumpuan pada 1950.00.
Kemudiannya harga yang menyambung penurunan lebih rendah boleh mencecah semula sekitar paras 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hati-Hati! Isyarat Awal Trend Penurunan Pada Carta AUD/USD

Sentimen pasaran pada sesi Asia pagi ini dinilai berisiko oleh para pelabur berikutan kejatuhan pada indeks-indeks utama pasaran Wall Street dengan saham sektor teknologi antara yang mengalami kerugian terbesar.
Situasi tersebut mendorong penyusutan dagangan mata wang Asia seperti dolar Australia dan dolar New Zealand sementara US dolar sebagai mata wang safe-haven catatkan sedikit pengukuhan.
Pengukuhan US dolar juga disokong oleh peningkatan pada hasil perbendaharaan Amerika Syarikat (AS) pada sesi New York semalam.
Namun pelabur masih berwaspada terhadap pergerakan US dolar menjelang data tumpuan minggu ini iaitu data inflasi AS dan data jualan runcit, selepas laporan pekerjaan NFP AS diterbitkan mengecewakan minggu lalu.
Diperhatikan pergerakan harga pada carta pasangan mata wang AUD/USD, harga mula menunjukkan corak penurunan pada sesi Asia pagi ini selepas pergerakan mendatar sepanjang hari semalam.
Harga juga dilihat gagal mengekalkan kenaikan harga yang dipamerkan di awal minggu sebelum harga susut mendatar di zon RBS (resistance become support) 0.78300.
Pergerakan harga di bawah paras halangan Moving Average 50 (MA50) semula turut memberi isyarat awal untuk perubahan trend bearish pada carta AUD/USD.
 Mengakhiri sesi pasaran Asia dengan penurunan ke paras sekitar 0.77900, harga kembali perlahan pada pembukaan sesi pasaran Eropah.
Dengan corak yang dipaparkan, harga berkemungkinan akan susut lebih rendah dan trend bearish yang terbentuk akan mendorong penurunan harga menuju zon support pada 0.76500.
Sekiranya harga berjaya membuat kenaikan semula melepasi zon harga 0.78300, kenaikan lebih tinggi bakal menguji paras ketinggian yang dicapai pada awal minggu sekitar 0.78900.
Untuk kenaikan selanjutnya, sasaran lebih tinggi harga akan tertumpu pada paras 0.8000 yang menjadi rintangan utama diuji pada dagangan Februari lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inflasi UK Meleset Dari Jangkaan 3.1%, GBP Melemah

Inflasi harga pengguna (CPI) di United Kingdom tidak berubah dari paras tertinggi lima tahun lalu pada Oktober, meleset daripada jangkaan.
Dalam laporan yang dikeluarkan oleh Pejabat Statistik Kebangsaan pada Selasa, harga pengguna naik 3.0% (bacaan tahunan, y/y) pada Oktober sejajar dengan data sebelum ini yang mana tidak berubah.
Bacaan kali ini kurang daripada jangkaan pasaran 3.1%, namun masih berada di paras tertinggi sejak Mac 2012.
Bacaan Core-CPI yang tidak mengambil kira harga makanan, tenaga, alkohol dan tembakau meningkat sebanyak 2.7% bulan lalu. Ia juga sejajar dengan bacaan September, namun meleset daripada jangkaan kenaikan 2.8%.
 Indeks harga runcit (Retail Price Index, RPI) pula meningkat 4.0% (bacaan tahunan, y/y) pada Oktober berbanding kenaikan 3.9% sebelum ini. Jangkaan untuk data kali ini ialah kenaikan 4.1%. Data ini juga digunakan sebagai data alternatif yang digunakan untuk mengira pembayaran  bon kerajaan dan banyak lagi kontrak komersial.
Harga pengguna (CPI) yang gagal melebihi 3% menunjukkan Carney tidak perlu terburu-buru untuk menaikkan kadar faedah Bank of England (BoE) di masa hadapan.
Ramai penganalisis ekonomi yang mengkritik keputusan BoE untuk menaikkan kadar faedah awal bulan ini. Mereka mengatakan inflasi di landasan betul untuk jatuh kerana impak kejatuhan Pound yang semakin berkurangan, dan juga terdapat bukti ekonomi yang perlahan.
Walaubagaimanapun, dalam kenyataan polisi terkini, BoE berkata Brexit adalah ketidaktentuan terbesar dalam ekonomi UK di masa hadapan. BoE juga mengatakan keluarnya UK dari EU akan mengurangkan kebolehan Britain untuk bertumbuh tanpa kenaikan inflasi berlebihan.
Keseluruhannya, data hari ini menunjukkan tekanan inflasi yang semakin berkurangan. Pasangan matawang GBP/USD jatuh 45 pip selepas data ini dikeluarkan.


Mantap! USD/CAD Capai Puncak Tertinggi Baharu 12 Minggu

Matawang USD terus gah dalam mengekalkan takhta sebagai raja matawang berikutan pelabur dilihat mula bersedia untuk menantikan kepada keputusan dasar polisi Federal Reserve (Fed) pada malam ini.
Turut bertitik tolak bahawa dolar Kanada terus menerima impak perlahan akibat kebimbangan varian Omicron yang makin berleluasa telah mengakibatkan permintaan minyak mentah global semakin suram.
Sesi New York sebentar lagi sudah semestinya tumpuan akan terarah kepada data inflasi Kanada dan data jualan runcit Amerika Syarikat (AS) yang akan mempengaruhi pergerakan bagi matawang dolar Kanada dan US dolar.
Nampaknya pergerakan harga pada carta pasangan matawang USD/CAD terus menyaksikan lonjakan lebih garang setelah harga kekal menyambung kenaikan sehingga mengatasi paras tertinggi 1.28500.
Yakni lonjakan itu sama sekali telah pun merekod paras tertinggi 12 minggu terbaharu sekitar 1.28670 untuk menutup dagangan dengan candle bullish dalam menunjukkan trend bullish yang lebih jelas lagi.
Akan tetapi pergerakan harga tampaknya menampilkan penyusutan setakat dagangan hari ini (Rabu) yang dilihat kembali menguji paras tertinggi sebelum ini dan terus mengekalkan momentum perlahan.
 Segala faktor tersebut secara tidak langsung telah membawa gambaran untuk melihat harga menuju semula ke zon rintangan 1.29000 sekiranya harga terus kekal berupaya dalam mencatatkan lonjakan.
Terlebih dahulu pelabur mungkin bakal menilai reaksi harga di zon rintangan itu sama ada ia mampu ditembusi atau sebaliknya, lonjakan yang lebih garang akan menyokong harga mencapai zon 1.29500.
Manakala zon RBS (resistance become support) pada 1.28000 kebarangkalian akan dicecah andai kata pergerakan harga membuat semula penurunan yang juga ia bakal memberi isyarat perubahan trend.
Isyarat perubahan trend bakal lebih ketara kelihatan jikalau harga mengatasi paras rintangan Moving Average 50 (MA50) yang serba sedikit akan mendorong harga kembali mencecah ke zon RBS 1.27000.
Lihat gambar carta harga pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Tepati Jangkaan Sambung Penurunan Harga Di Awal Minggu

Seperti yang dijangkakan, ketegangan krisis geopolitik antara Rusia dan Ukraine kembali meningkat dan menyelubungi dagangan pada awal minggu ini.
Tindakan Rusia dilihat lebih merumitkan situasi dan menjauhkan lagi perdamaian, malah meningkatkan lagi kebarangkalian untuk tercetusnya perang.
Justeru, kebimbangan yang turut menghantui pasaran kewangan telah menyaksikan mata wang safe-haven paparkan peningkatan ekoran pelabur beralih ke arah pelaburan yang selamat dalam suasana pasaran berisiko.
US dolar kembali paparkan pengukuhan pada sesi New York semalam setelah bergerak suram pada sesi-sesi sebelumnya ketika pembukaan dagangan awal minggu ini.
Walaupun gagal menyaingi mata wang safe-haven seperti Yen dan Swiss franc, US dolar berjaya memberi tekanan terhadap mata wang pulang tinggi seperti dolar Aussie dan Kiwi, serta mata wang Eropah Pound dan Euro.

Memerhatikan pergerakan harga pada carta pasangan mata wang EUR/USD, harga menepati ramalan untuk membuat penurunan pada sesi New York bagi menyambung corak penurunan sebelum ini.
Kenaikan harga sejak awal sesi Asia semalam sekadar menguji zon SBR (support become resistance) 1.14000 sebelum susut lebih rendah daripada harga pembukaan awal minggu.
 Kembali bergerak di bawah paras halangan Moving Average 50 (MA50) pada rangka masa 1 jam memberi isyarat untuk trend bearish semula.
Penurunan harga dilihat akan menuju zon 1.12700-1.12500 yang menjadi tumpuan pada dagangan minggu-minggu sebelum ini dan dijangka akan memberikan reaksi menarik di zon tersebut.
Penurunan lebih rendah harga seterusnya bakal menguji paras 1.12000 atau lebih rendah lagi menuju zon support pada sekitar 1.11300.
Sebaliknya jika situasi berubah dan harga membuat kenaikan semula, zon SBR 1.14000 masih lagi menjadi zon penting untuk diuji harga.
Kenaikan melepasi zon tersebut barulah akan memberi isyarat untuk perubahan trend bullish harga seterusnya menuju semula ke sasaran zon rintangan pada 1.14800.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Rupanya Ini Berita Baik Yang Menyokong Kedua-dua Matawang Ini

Matawang sensitif risiko meningkat pada dagangan awal minggu disokong oleh sentimen positif dalam pasaran yang turut memacu kenaikan pasaran saham global dan faktor optimisme dari bank pusat.
Dolar Aussie menyambut baik berita mengenai New South Wales (NSW) dan Victoria yang akan memperincikan rancangan mereka untuk membuka semula ekonomi susulan kadar vaksinasi yang meningkat dengan cepat menghampiri sasaran 70% dan 80% dua dos untuk populasi orang dewasa.
Ini menyokong optimisme bank pusat Australia (RBA) bahawa pertumbuhan ekonomi akan pulih pada suku Disember, setelah penguncupan ketara yang dijangka akan dicatatkan pada suku ketiga.
 Sekiranya ekonomi pulih, RBA mungkin dapat mengurangkan pembelian bonnya pada bulan Februari, walaupun masih menegaskan bahawa kenaikan kadar faedah tidak mungkin berlaku sehingga tahun 2024.
Sementara itu, dolar kiwi juga meningkat di tengah jangkaan bahawa bank pusat New Zealand (RBNZ) yang berkemungkinan besar akan mula menaikkan kadar faedah pada mesyuarat polisi Oktober, dan seterusnya pada November.
Jangkaan ini telah memacu hasil bon New Zealand 10 tahun meningkat hampir ke tahap tertinggi tahun ini pada 1.95%.
Selain itu, berita mengenai rangsangan perbelanjaan infrastruktur Amerika Syarikat yang positif turut menyokong sentimen pasaran secara keseluruhan, terutamanya pasaran saham global dan mengheret safe-haven US dolar lebih rendah pada dagangan awal minggu.


Sudah Cukupkah Kenaikan Usd/Cad? Antara Sentimen & Fundamental Dolar Kanada

Dolar Kanada (CAD, Loonie) jatuh selama empat hari berturut-turut berbanding US dolar sejak penetapan kadar The Fed minggu lalu. Kejatuhan ini sedikit reda apabila matawang ini terpantul semula dalam sesi Selasa.
Dari segi analisa fundamental pula, Cathy Lien Penganalisis matawang di BK Asset mengatakan, “Jangkaan penguatan US dolar pada 2017 bermaksud harga komoditi akan jatuh yang memberikan tekanan kepada matawang komoditi untuk terus melemah”.
Dolar Kanada adalah contoh matawang komoditi yang banyak mendapat kesan dari pergerakan volatile (turun-naik) harga minyak dunia. Jika dilihat kepada tren peningkatan harga minyak dunia, dolar Kanada cenderung untuk membuat pergerakan sama berikutan ekonominya yang banyak bergantung kepada hasil minyak dan gas.
Menurut Kathy, “US dolar ketika ini disokong dengan dnegan polisi pengetatan oleh The Fed dan sentimen penguatan US dolar berikutan polisi fiskal Trump, manakala dolar Kanada akan terus disokong oleh harga minyak dunia”.
Untuk melihat secara jelas hubungan kedua-dua instrumen ini, bandingkan graf harga minyak WTI dan pasangan matawang (Cad/Aud & Cad/Nzd). Kenapa kita tidak membandingkan harga minyak dengan Usd/Cad? Hal ini disebabkan tren US dolar yang sedang menguat berikutan penetapan kadar minggu lalu kerana sentimen US dolar yang masih menguat berbanding enam matawang utama dunia.
 Bila dilihat dalam tren harga minyak dunia ketika ini, Loonie mengikuti tren harga minyak ini jika dibandingkan dengan matawang kiwi dan aussie. Tren ini dijangka berterusan jika harga minyak meneruskan tren kenaikan tahun hadapan dengan bermulanya pemotongan pengeluaran minyak oleh ahli OPEC dan bukan-OPEC pada Januari.
Dari segi polisi monetari Kanada ketika ini, Bank of Canada (BoC) dilihat masih akan terus mengekalkan kadarnya di paras 0.50% kerana keadaan yang belum mendesak BoC untuk melonggarkan polisinya. Walaupun begitu, US dolar dilihat akan terus menguat berbanding Loonie kerana pengetatan polisi yang dibuat oleh The Fed.
Sebaliknya pula jika kita membandingkan Loonie dengan Kiwi dan Aussie kerana bank pusat New Zealand yang baru sahaja menurunkan kadarnya baru-baru ini. Bank pusat Australia pula dilihat masih neutral dengan jangkaan peningkatan inflasi dan kejatuhan pertumbuhan ekonomi baru-baru ini.
Dalam ucapan Gabenor BoC sebelum ini, dilihat tidak memberikan sebarang isyarat tentang polisi monetari. Poloz dilihat lebih yakin inflasi akan meningkat ke tahap sasaran yang mana memberi isyarat bank pusat Kanada tidak akan menggunakan pelonggaran polisi dalam masa terdekat ini.
Penjelasan tentang Sentimen Pasaran


USD/CAD Masih Gagal Tembus Ke Paras 1.2900, Harga Susut Semula

Dolar Kanada pamerkan prestasi cemerlang pada dagangan Selasa berikutan disokong oleh sentimen pasaran minyak mentah di mana emas hitam tersebut merupakan ekport utama Kanada.
Walaupun US dolar berjaya mengukuh berbanding mata wang utama lain, namun gagal untuk mengekalkan pengukuhan berbanding dolar Kanada.
Selepas data inventori minyak mentah Amerika Syarikat (AS) mencatatkan kejatuhan, harga minyak dilihat telah melonjak ke paras tertinggi 1 tahun.
Pada carta harga bagi pasangan mata wang USD/CAD semalam, harga pada sesi Asia dilihat bergerak turun ke paras 1.27800 sebelum melonjak semula dari zon RBS (resistance become support) tersebut.
Kenaikan harga menguji semula zon resistance 1.28700 yang turut diuji pada penghujung dagangan minggu lalu.
Namun harga susut semula di bawah paras halangan Moving Average 50 (MA50) pada rangka masa 1 jam pergerakan harga yang berkemungkinan memberi isyarat semula untuk trend bearish pada carta USD/CAD.
 Pergerakan harga perlahan pada sesi Asia hari ini (Rabu) berlegar di sekitar zon RBS 1.27800.
Jika harga terus membuat penurunan lebih rendah dari zon tersebut, paras sokongan harga dilihat pada 1.26700 ketika dagangan penghujung Januari.
Namun jika harga kembali membuat kenaikan semula, halangan MA50 akan diuji sebelum harga menguji pula zon resistance 1.28700 sebelum menuju ke paras ketinggian 1.29000.
Pelabur juga akan berwaspada terhadap dagangan Loonie menjelang laporan data pekerjaan Kanada pada Jumaat yang akan diterbitkan bersama laporan pekerjaan NFP AS.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 15/10/2018

Matawang GBP kembali terjejas pada sesi dagangan penghujung minggu lalu ekoran isu sempadan Ireland dalam rundingan Brexit kembali memberi kebimbangan terhadap pelabur semula. Jika dilihat pada chart GBP/USD pada dagangan Jumaat lalu, harga yang membuat kenaikan pada mulanya menyentuh paras resistance MagicR1 kemudiannya membuat terjunan melepasi paras Magic Pivot sehingga ke paras support MagicS2 pada indicator Moshed Magic Line sebelum menutup harga di sekitar paras tersebut.
Pada sesi pasaran Asia hari ini, kelihatan perbezaan jarak (gap) harga dibuka agak besar hampir 65 pips dan berdasarkan indicator Moshed magic Line, harga dibuka lebih rendah dari paras support 1.3111 (MagicS1) hari ini. Pergerakan harga yang perlahan pada permulaan sesi melihatkan harga membuat sedikit kenaikan dan menguji paras support tersebut. Jika harga gagal membuat kenaikan dan matawang USD mula mengukuh kembali, harga bakal turun semula untuk menguji paras support pada 1.3071 (MagicS2). Dan sekiranya harga masih didagangkan lemah, berkemungkinan harga akan membuat penurunan untuk menguji paras support 1.2998 (MagicS3) yang berada pada zon RBS (resistance become support) sebelum ini.
 Namun, jika rundingan Brexit kembali positif dan meningkatkan semula keyakinan para pelabur, jangkaan harga bakal melonjak semula melepasi paras Magic Pivot 1.3185 hari ini dan menuju ke paras resistance 1.3224 (MagicR1). Permintaan terhadap GBP yang semakin meningkat kemudiannya bakal melihatkan harga meneruskan kenaikan untuk menguji paras resistance pada 1.3298 (MagicR2) yang berada pada zon paras ketinggian yang dicapai harga pada September. Dan sekiranya harga berjaya menembusi paras resistance tersebut, harga dilihat berpotensi untuk menuju ke paras resistance terdekat yang seterusnya berada pada paras 1.3337 (MagicR3).
Terus ikuti sambungan drama Brexit pada minggu ini dan kawal posisi dagangan anda sebaik mungkin terutamanya pada chart GBP/USD ini. Lihat paras-paras penting pada chart dengan berpandukan pada indicator Moshed Magic Line untuk memudahkan lagi analisis teknikal harian anda.

Paras support: 1.3111, 1.3071, 1.2998.
Paras resistance: 1.3224, 1.3298, 1.3337.


Pasaran Tergamam! Data NFP Bulan Januari Di Luar Jangkaan!

Ekonomi Amerika Syarikat (A.S) dilaporkan mencatat bacaan pekerjaan bulan Januari yang mengejutkan dengan berjaya memperoleh 467,000 dan kadar pengangguran meningkat kepada 4 peratus daripada 3.9 peratus, berdasarkan laporan pekerjaan bulanan dari Jabatan Statistik pada hari Jumaat.
Bacaan ini jauh mengatasi ramalan para pakar ekonomi yang hanya menjangkakan pertamabahan sebanyak 150,000 berikutan peningkatan kes varian Omicron. Turut mempengaruhi analisis para pakar adalah data ADP yang kehilangan 301,000 pekerjaan untuk bulan itu, dan seminggu selepas Rumah Putih memberi amaran agar negara supaya bersedia untuk laporan pekerjaan yang “luar daripada jangkaan.”
Pada Jumaat lepas, pengarah Majlis Ekonomi Negara Brian Deese menyatakan bahawa “Jika mengambil pertimbangan Omicron pada bulan Januari dan pertambahan bilangan orang sakit maka ia akan membawa pengaruh yang besar pada data”.
 Data tuntutan pengangguran awal mingguan yang dikeluarkan Khamis menunjukkan penurunan sebanyak 23,000, kepada 238,000, penurunan minggu kedua berturut-turut – tetapi penurunan itu menyusuli kenaikan yang telah meningkat selama berminggu-minggu, dan dapat memberi impak pada sektor pekerjaan itu untuk melantun semula, sekurang-kurangnya buat sementara waktu.
Harus dimaklumi bahawa Amerika memiliki berjuta-juta rakyat yang masih belum di vaksin. Atas dasar itu, para pakar berpendapat bahawa varian Omicron dapat menular dengan lebih pantas dan beri kesan pada sebahagian besar ekonomi antaranya ialah sektor restoran, persekolahan dan aktivit-aktiviti lain.
Indeks US dolar yang mengukur US dolar berbanding enam matawang utama didagangkan kukuh selepas laporan NFP dilkeluarkan dengan pengukuhan sebanyak 0.15% kepada paras dagangan 95.53.


Terlalu Awal Memperkatakan Tentang Pengetatan Polisi ECB – Praet

Belum sampai masanya untuk memperkatakan tentang pengurangan pembelian bon European Central Bank (ECB) dan maklumat semasa juga belum menunjukkan ke arah itu, kata Ketua Penganalisis Ekonomi ECB Peter Praet dalam temubual CNBC.
“Terlalu awal untuk persoalan ini (tentang mengurangkan pembelian bon),” kata Praet kepada stesyen TV.
“Kita perlu mengadakan mesyuarat ‘Governing Council‘ untuk membuat penilaian tersebut. Dengan maklumat yang kita ada hari ini, kesimpulannya belum ke arah tersebut.”
 ECB mengurangkan pembelian bon dari 80 billion euro kepada 60 billion euro bermula dari bulan ini dan telah beberapa kali mengulangi pendirian akan mengekalkan jumlah pembelian semasa sehingga hujung tahun ini.
Sebelum ini pada Khamis, Draghi berpendirian tiada keperluan untuk mengubah kenyataan polisi ECB, termasuk pembelian bon sehingga penghujung tahun ini dan juga kadar faedah terendah, selagi inflasi tidak mencapai paras yang memberangsangkan.
Ahli-ahli ECB dilihat berusaha untuk mengelakkan sebarang jangkaan perubahan polisi oleh pasaran pada mesyuarat April ini dengan kenyataan-kenyataan ‘dovish‘ yang dibuat sejak minggu lalu. Mesyuarat Jun akan menjadi lebih penting dalam jangka masa sederhana berikutan tempoh tersebut adalah selepas pilihanraya Presiden Perancis.


“Nak Buy ke Nak Sell Ni?” Soalan Ini Tanda Kerjaya Trader Anda Bermasalah.

Kasihan saya tengok bila ramai jugak trader dalam banyak group forex asyik komen tanya, “nak buy ke nak sell ni”
 Pertanyaan ni datang disebabkan tiada analisis yang jelas untuk trade, tapi still nak masuk trade. Saya perhati je komen-komen setiap trader di situ.

Antaranya ada yang bulan lepas mengadu account stop out guna EA. Ada yang pernah mengeluh sebab dah 3 tahun trade, tapi tak profit-profit langsung. Ada yang pernah mengamuk sebab kena scam bagi duit pada orang untuk trade yang janjikan bulan dan bintang, tapi account burned.
Tapi sehingga kini, masih komen sana sini tanya “nak buy ke nak sell ni?”.
Pada saya, semua ini berkait rapat dengan ilmu dan bertapa seriusnya kita dalam bidang ini.
First sekali perlukan ilmu yang mendalam untuk belajar analisis sendiri. Jadi tak perlu lagi kita tergapai-gapai tanya nak buy ke nak sell.
Tak cukup dengan tanya orang lain, ada juga yang PM tanya saya buy atau sell. Terus terang saya memang tahu nak buy atau nak sell, tapi saya pun tak tahu adakah pilihan itu tepat dan boleh profit.
Dan pilihan saya bergantung kepada money management saya, lifestyle saya, duit saya, modal trading saya dan banyak lagi.
Kita hanya analisis, profit bergantung kepada rezeki kita. Tapi atleast, ada analisis dan plan sebagai “usaha”.
Ada kajian untuk belajar. Tahu kenapa nak buy, kenapa nak sell, kenapa perlu stay away.
Ini setiap kali asyik tanya nak buy ke nak sell.
Kita kena serius dalam bidang ni. Bidang ini high risk. Jangan buang duit kalau tiada analisis. Rugi!
Kalau tanya kenapa tak analisis, jawapannya “tak reti.”
Tak reti, tak pandai, semua tu boleh belajar. Pergi baca website INTRADAY.my – semua lengkap ada.
Baca dan baca.
Tapi ada juga yang ada ilmu tapi malas. Ini masalah!
Kita kena ingat, just dengan rasa nak tikam buy atau sell ikut member tidak akan menjadikan kita boleh kaya dengan trade ni.
Rugi masuk bidang yang ada potensi ni tapi hentam keromo, tak serius.
Belajar lah. Buat analisis. Kalau faktor kerja, tak sempat nak tengok chart bagai, cari time yang betul-betul sesuai untuk trading, ikut waktu pekerjaan.
Kaji dan buat sistem sendiri, trade pada waktu-waktu tertentu dan set and forget mungkin. Apa-apa sajalah, tapi perlu buat sesuatu sebelum anda terus rugi dalam bidang ini.
Sayangilah duit anda. Jadilah trader yang mempunyai etika professional.
Moshed Mohamad
Founder
INTRADAY.my
Website Forex No 1 di Malaysia
Nota : Artikel ini diolah balik dari penulisan saya di Facebook. Boleh follow Facebook Personal saya – KLIK SINI


USD Tak Cukup Kuat Untuk Naik Lebih Tinggi?

Permulaan sesi Eropah menyaksikan pergerakan matawang yang terbatas ketika pelabur menantikan simposium ekonomi tahunan Federal Reserve (Fed) di Jackson Hole pada Jumaat ini.
Setelah mencatatkan kenaikan pada sesi Asia, permintaan terhadap raja matawang US dolar kembali berkurang ketika memasuki sesi Eropah yang mencerminkan kewaspadaan pasaran dalam meletakkan posisi.
Indeks dolar kembali susut ke paras terendah satu minggu dengan didagangkan pada 92.88 berbanding sekumpulan matawang utama.
Dalam pada itu, Dewan Perwakilan AS hari ini telah meluluskan rang undang-undang perbelanjaan $3.5 trilion yang disokong oleh Demokrat.
 Tumpuan kini beralih kepada Senat untuk diluluskan.
Matawang pound sedikit meningkat dengan didagangkan di sekitar paras harga 1.3740 susulan penyusutan dolar greenback, di tengah ketiadaan pemangkin utama dari data-data ekonomi dari UK.
Sementara itu, pelabur matawang euro nampaknya mengabaikan data terbaru yang dikeluarkan pada sesi Eropah, yang memperlihatkan indeks iklim perniagaan Jerman tinjauan Ifo merosot lebih rendah daripada dijangkakan.
Susulan penerbitan data tersebut, penganalisis Ifo mengatakan 70% perniagaan perindustrian mengadu mengenai gangguan rantaian bekalan, di mana ia menyebabkan indeks perdagangan juga jatuh dan peniaga kurang berpuas hati dengan perniagaan mereka sekarang.
Matawang komoditi pula didagangkan stabil dan mengekalkan keuntungan yang diraih pada Selasa. Optimisme yang lebih baik mengenai kenaikan kadar faedah oleh bank pusat New Zealand terus menyokong dagangan dolar kiwi.


UK Jatuh Ke Lembah Kemelesetan Pada Suku Kedua

Ekonomi UK mengalami kemerosotan terbesar dan secara rasmi memasuki kemelesetan pada suku kedua disebabkan penutupan coronavirus yang telah banyak menjejaskan aktiviti ekonomi di negara itu.
Keluaran Dalam Negara Kasar (KDNK) Britain jatuh 20.4% antara bulan April hingga Jun daripada penguncupan sebanyak 2.2% sebelum ini, menurut anggaran awal yang dikeluarkan oleh Pejabat Statistik Negara (ONS).
Penguncupan besar ini nyata merupakan satu tragedi kepada Britain, lebih-lebih selepas disajikan dengan data pekerjaan yang menunjukkan hampir satu juta pekerjaan telah hilang semasa penutupan di UK.
 Ia juga menunjukkan aktiviti ekonomi UK jatuh lebih mendalam daripada yang dialami oleh rakan negara G7 lain. Pada suku kedua, KDNK di Perancis menguncup 13.8%, 12.4% di Itali dan 9.5% di Amerika Syarikat.
Susulan daripada penerbitan data ini, Menteri Kewangan UK, Rishi Sunak memberitahu bahawa ekonomi Britain kini mengalami masa yang sukar dan lebih banyak orang akan kehilangan pekerjaan dalam beberapa bulan akan datang.
Namun begitu, secara bulanan, KDNK UK menunjukkan bahawa ekonomi UK berkembang dengan ketara pada bulan Jun iaitu mencapai pertumbuhan 8.7% daripada 1.8% yang direkodkan sebelum ini.
Menurut ONS, ekonomi di Britain telah mula bangkit pada bulan Jun yang disokong oleh pembukaan semula perniagaan, peningkatan pengeluaran dari kilang-kilang dan pemulihan dalam pembangunan rumah.


Data KDNK Australia Bagi Suku Ketiga Mengecewakan!

Aussie didagang stabil pada sesi Asia apabila laporan data keluaran dalam negara kasar Australia bagi suku ketiga mencatatkan kejatuhan mendadak.
AUD/USD merosot pada 0.01%, manakala USD/JPY didagang hampir tidak berubah pada 114.02.
AUD/USD, 30 minit
USD/JPY, 30 minit
US Dollar Index yang mengukur kekuatan matawang US Dollar berbanding 6 matawang utama kali terakhir dinilai meningkat sebanyak 0.35%.
Di Australia, hari ini merupakan hari yang agak sibuk berikutan data indeks pembinaan AIG akan dikeluarkan, diikuti dengan pengumuman data keluaran dalam negara kasar bagi suku ketiga.
 Ini merupakan  kejtauhan KDNK terbesar yang pernah dicatat oleh Australia semenjak 2008 dan tersasar jauh dari ramalan awal Reserved Bank of Australia yang mengunjurkan pertumbuhan KDNK kira-kira 0.5%.
Walaupun RBA menjangkakan ia akan meningkat bagi suku keempat, pasaran kekal memberikan tumpuan kepada data asaran buruh yang akan datang untuk membuktikan program pelonggaran dasar yang diamalkan berkesan.
Semalam, US Dollar meningkat berikutan keyakinan pasaran yang semakin mengukuh terhadap kenaikan kadar dalam mesyuarat Fed minggu depan.
Di Amerika Syarikat, data perdagangan menunjukkan angka defisit yang semakin meningkat pada bulan Oktober.
Dalam satu laporan berasingan, data produktiviti pekerja meningkat semula bagi suku ketiga dengan kadar yang paling cepat dalam tempoh dua tahun. Selain itu, data tempahan kilang turut melonjak bagi bulan Oktober sebanyak 2.7%, berbanding jangkaan awal sebanyak 2.6%.
Ada Ada Masa Untuk Forex Trading?


Apakah Terjadi Kepada Harga Emas Ketika Pasaran Tertumpu Kepada Polisi ECB

Harga emas telah mengalami sedikit perubahan pada Sesi Eropah kerana pelabur menjangkakan lebih banyak pelonggaran dasar monetari (monetary easing) oleh bank-bank pusat secara global.
Emas di Comex New York Merchantile Exchange bagi penghantaran bulan Ogos meningkat sebanyak 0.12% ($1.65) dan diniagakan pada $ 1,330.85 untuk satu troy ounce pada 06:56GMT atau 2:56AM ET. Sehari sebelum itu, harga emas terikat pada $ 1.90 atau 0.14%.
Selain itu, tumpuan juga beralih kepada emas disebabkan jangkaan peningkatan dasar kewangan oleh kebanyakan bank pusat. Peningkatan ini dijangka dalam tempoh terdekat berikutan impak negatif dari Brexit.
Kebanyakan player dalam pasaran juga menantikan keputusan hasil mesyuarat Bank Pusat Eropah (ECB), untuk melihat sejauh mana dasar monetari akan dilonggarkan. Hal ini ekoran undian Britain keluar dari Kesatuan Eropah (EU) sebulan yang lalu.
Ramai berpendapat bahawa bank pusat akan mengekalkan kadar faedah (interest rate). Manakala, Presiden ECB, Mario Draghi dijangka memuktamadkan nada dovish yang mungkin merupakan tanda-tanda rangsangan dalam mengimbangi kesan Brexit.
 Traders juga memberi lebih tumpuan kepada keputusan Bank of Japan dalam memperluas rangsangan monetari pada mesyuarat dasar akhir bulan ini. Yen turut mendapat tekanan apabila dijangka mempunyai impak berganda terhadap dasar fiskal dan monetari pada minggu akan datang.
Kebanyakan pelabur juga menganggarkan pemotongan kadar oleh Bank of England pada bulan Ogos. Hal ini bakal menyaksikan perubahan Fed pada masa-masa akan datang.
Pun begitu, rangsangan kewangan juga dijangka cenderung memberi impak positif kepada emas, kerana logam ini dilihat sebagai medium simpanan nilai paling selamat dan kalis inflasi.
Logam berharga yang meningkat sebanyak 25% tahun ini, menggugat kebimbangan terhadap pertumbuhan global.
Comex juga melaporkan Silver futures bagi penghantaran bulan September susut 9.2 sen atau 0.46%, dan diniagakan pada $ 19.98 untuk satu troy ounce . Manakala, Copper futures merosot 0.3 sen atau 0.13 %, untuk $ 2,234 paun.


US Dolar Kembali Pulih Daripada Kejatuhan, Harga Emas Jatuh – Sesi Asia

Pasaran Matawang
Matawang Aussie mengukuh dalam sesi dagangan Asia pada hari Khamis.
AUD/USD mengukuh sebanyak 0.37% kepada 0.7872. USD/JPY telah mula mengukuh sebanyak 0.12% kepada 111.57 setakat jam 10.15 a.m.
Pengukuhan AUD didorong oleh laporan jualan runcitt pada bulan November melonjak naik sebanyak 1.2%, berbanding jangkaan penganalisis pada 0.4% peningkatan.
Indeks US dolar yang mengukur kekuatan matawang greenback berbanding matawang lain susut 0.03% kepada 92.08 setakat jam 10.15 a.m.
 Berdasarkan laporan, China telah bersedia untuk mengurangkan atau menghentikan pembelian bon US. Hal ini menyebabkan matawang US dolar jatuh merundum pada hari Rabu sebelum naik semula pada hari ini.
Pasaran Komoditi
Harga minyak bercampur dalam sesi dagangan Asia pada hari Khamis.
Harga minyak mentah US WTI jatuh sebanyak 0.88% kepada $63.52. Harga minyak Brent naik sebanyak 0.07% kepada $69.14.
Pelabur kini menunggu keputusan pentadbiran Trump terhadap sekatan ekonomi kepada Iran.
Harga emas jatuh sedikit berikutan pengukuhan US dolar daripada kejatuhan semalam.


Perhatian Pelabur! Menteri Kewangan Baru UK Akan Umumkan Sesuatu

US dolar bergerak mendatar ketika semua tumpuan sesi Eropah terarah kepada Menteri Kewangan baharu UK mengenai rancangan fiskal kerajaan.
Jeremy Hunt yang menggantikan posisi Kwasi Kwarteng pada Jumaat lalu, bakal mendedahkan bagaimana kerajaan akan membayar untuk rancangan yang ditetapkan dalam belanjawan tersebut pada jam 6 petang waktu tempatan.
Menjelang ucapan Hunt, mata wang pound didagangkan meningkat pada sekitar harga 1.1276 berbanding US dolar.
Hunt, bekas menteri luar dan kesihatan, telah berjanji untuk memenangi semulakredibiliti ekonomi UK dengan mengambil kira sepenuhnya rancangan cukai dan perbelanjaan kerajaan.
 Pada Jumaat lalu, Perdana Menteri Liz Truss telah membuat ‘U-Turn’ dalam rancangan fiskalnya, mengatakan cukai korporat akan meningkat kepada 25% mulai April tahun depan.
Dalam bajet mini versi Kwasi Kwarteng, cukai tersebut sepatutnya dibekukan pada 19%, dengan turut melaksanakan potongan cukai lain yang sejak itu telah menjejaskan pasaran kewangan.
Sementara itu, Bank of England (BOE) telah memberi isyarat untuk mempertimbangkan kenaikan kadar faedah yang mungkin lebih besar pada mesyuarat akan datang.
Bank pusat itu turut mengesahkan bahawa semua pembelian bon pada hari Jumaat (14 Oktober) seperti mana yang diumumkan pada minggu lalu.
Dalam pada itu, dolar greenback didagangkan sedikit berubah berbanding kebanyakan utama menjelang pembukaan dagangan sesi New York yang dijangka mungkin lebih aktif.


Sesi Asia: Indeks US Dolar Terus Di Tekan, Permintaan Yen Meningkat

Dolar lemah berbanding yen pada sesi Asia hari ini berikutan para pelabur bimbang dengan kemampuan pentandbiran Trump untuk mencapai agenda polisi ekonomi mereka.
Berita tentang serangan maut di Barcelona dan spekulasi terhadap perletakan jawatan penasihat ekonomi White House, Gary Cohn semalam sedikit menganggu sentimen pasaran menyebabkan banyak pelabur menjual ekuiti US dan meningkatkan permintaan terhadap bon safe-haven.
Beberapa jam kemudian, White House secara rasmi mengulas Gary Cohn akan kekal dalam jawatannya.
“Ini adalah dagangan risk-off yang sangat jelas”, kata ketua jualan Saxo Market Asia Pasifik Singapura, Tareck Horchani.
Pasaran Asia hari ini cuba menekan semula dolar kebawah selepas sentimen risiko dilihat hanya bersifat sementara apabila berita Gary Cohn yang kekal dengan jawatannya telah menolak semula dolar keatas walaupun telah jatuh berikutan data-data ekonomi US yang negatif secara keseluruhan.
 Indeks dolar US jatuh 0.1% kepada $93.55 setakat 10.25 pagi.
Yen menguat dengan pasangan matawang USD/JPY susut 0.15% kepada 109.43, selepas jatuh sebanyak 0.6% semalam.
EUR/USD pula meningkat sedikit 0.09% kepada 1.1734  namun jatuh 0.8% sepanjang minggu ini, manakala GBPU/USD naik 0.09% kepada 1.2280
Euro telah jatuh ke paras terendah $1.1662 semalam selepas laporan minit mesyuarat ECB bulan Julai menyatakan kebimbangan terhadap potensi untuk pasaran mencapai lebih daripada yang disasarkan bank pusat (market overshooting), terutamanya dalam pasaran matawang.

Walaupun euro rugi pada minggu ini, namun masih meningkat lebih daripada 11% pada tahun ini.


Data Pertumbuhan KDNK UK Tadi Menyebabkan GBP Menguat?

Pertumbuhan ekonomi meningkat lebih daripada jangkaan pada suku ketiga tahun ini walaupun lebih perlahan berbanding suku kedua.
Dalam laporan Jabatan Statistik UK melaporkan bahawa KDNK (GDP) berkembang pada kadar 0.50% dalam masa tiga bulan yang berakhir 30 September adalah lebih dari jangkaan 0.30%. Ekonomi UK mencatatkan pertumbuhan 0.70% pada suku kedua.
Berbanding dengan tahun lepas pertumbuhan ekonomi berkembang pada kadar 2.30% pada suku ketiga juga lebih dari jangkaan sebanyak 2.10%.
Selain itu, indeks perkhidmatan di UK juga naik 0.80% sejajar dengan ramalan iaitu 0.60%.
 Data suku ketiga ini adalah data pertama yang mengukur perkembangan pertumbuhan KDNK Britain selepas undian Brexit pada 23 Jun lepas.
Jabatan statistik menegaskan memang ada kesan dari Brexit kepada ekonomi, tetapi masih terlalu awal untuk mengatakan kejatuhan Pound berdasarkan data ini.
Sejurus sahaja data ini dikeluarkan sebentar tadi, GBP/USD telah menguat dan naik sebanyak 43 pips dari 1.2238 kepada 1.2271 pada lima minit pertama. Selepas itu, sehingga artikel ini ditulis GBP/USD sudah turun semula dari 1.2271 dan sekarang berada  pada harga 1.2218 turun sebanyak 53 pip.
Berdasarkan data yang dikeluarkan ada kemungkinan untuk GBP/USD naik tetapi harus diingat fear of Brexit masih mendominasi pasaran ketika ini.


Pandangan Kalendar Ekonomi Mingguan 21 – 25 Sep 2015

Dolar menerima tamparan dari Federal Reserve yang negatif, tetapi sebahagiannya berjaya dipulihkan. Selain dari semua keputusan penting, kita mempunyai pilihan raya di Greece, ucapan Presiden ECB Mario Draghi, pesanan barangan tahan lama AS, tuntutan pengangguran AS, data GDP AS dan ucapan Presiden Feds Janet Yellen yang merupakan tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Federal Reserve AS memutuskan untuk mengekalkan kadar tidak berubah, di tengah-tengah kebimbangan terhadap ekonomi global, ketidakstabilan pasaran dan inflasi yang tidak berubah di Amerika Syarikat. Walaupun Feds bernada dovish, ia masih meninggalkan pintu yang terbuka untuk kenaikan kadar pada akhir tahun ini.
Tambahan pula, unjuran ekonomi FOMC dikeluarkan pada masa yang sama menunjukkan 13 daripada 17 pembuat dasar menjangkakan kenaikan kadar pada tahun ini, kurang dari 15 pada mesyuarat terakhir pada bulan Jun lalu.  Adakah kita masih akan melihat kenaikan kadar pada tahun ini? Kebimbangan Feds mungkin akan menyebabkan kebimbangan untuk bank pusat lain juga, dan kita boleh melihat reaksi yang negatif dari bank-bank pusat yang lain.
Berikut adalah agenda utama dalam kalendar Forex minggu ini:
Jom kita lihat:
Ahad.
Pilihan Raya Parlimen Greek:  Bekas Perdana Menteri Greece, Alexis Tsipras meletak jawatan selepas tujuh bulan berkhidmat dari tempoh perkhidmatan empat tahun, berikutan bantahan yang kuat dari Parti Syriza ke atas perjanjian ketiga dengan pemiutang Greece, walaupun beliau mengumumkan untuk menamatkan penjimatan. Tsipras mengumumkan pilihan raya umum dengan harapan untuk memperbaharui undi keyakinan untuknya. Ahli-ahli yang memberontak membentuk sebuah parti baru, iaitu Popular Unity yang menyokong Greece keluar daripada mata wang bersama Eropah-Euro.  Namun satu tinjauan baru-baru ini menunjukkan parti baru tersebut tidak akan dapat masuk ke dalam Parlimen. Syriza masih mendahului perlumbaan, diikuti oleh parti New Democracy yang berhaluan kanan dan neutral itu. Keputusan majoriti mutlak untuk mana-mana parti adalah positif untuk Euro, manakala parlimen yang tergantung akan menjadi negatif untuk Euro.
Rabu, 9:45 Pagi
China Caixin Flash Manufacturing PMI:  Langkah bebas dan ke hadapan yang dibuat oleh ekonomi China adalah sangat penting untuk dunia, terutama selepas Presiden Feds Janet Yellen meletakkan penekanan kepada kelembapan ekonomi China. Selepas bacaan akhir 47.3 mata pada bulan Ogos, angka awal bagi September dijangka disemak sehingga 47.6.  Ini bermakna ia masih kekal dalam kawasan penguncupan, iaitu di bawah tanda 50 mata.
 Rabu, 9:00 Malam
Ucapan Presiden ECB:  Presiden ECB Mario Draghi bakal berucap di hadapan Jawatankuasa Ekonomi dan Kewangan Parlimen Eropah di Brussels. Selepas Bank Pusat Eropah menurunkan ramalan inflasi dan pertumbuhan bagi 2015 dan dua tahun berikutnya; Encik Draghi membayangkan bahawa QE tambahan boleh dilaksanakan untuk merangsang aktiviti ekonomi jika perlu. Beliau juga mengakui bahawa inflasi boleh bertukar negatif dalam masa terdekat. Turun naik pasaran adalah dijangka.
Khamis 4:00 Petang
IFO Iklim Perniagaan Jerman:  Sentimen perniagaan Jerman meningkat pada bulan Ogos kepada 108.3 daripada 108 pada bulan Julai, selepas data pembuatan yang positif dilaporkan. Ekonomi menunjukkan pertumbuhan yang berterusan pada suku kedua dengan kenaikan 0.4%, selepas peningkatan 0.3% dalam suku pertama. Syarikat-syarikat yang dibanci memberi komen lebih positif mengenai keadaan semasa. Walau bagaimanapun, mereka agak kurang yakin mengenai iklim perniagaan pada masa depan. Keyakinan perniagaan dijangka berkurangan kepada 107.8 pada bulan September.
Khamis, 8:30 Malam
Pesanan Barangan Tahan Lama AS:  Pesanan untuk barangan tahan lama dan perkilangan AS terus bertambah baik pada bulan Julai, meningkat untuk bulan kedua berturut-turut. Pesanan baru meningkat sebanyak 2.0%, iaitu $ 241.1 bilion pada bulan Julai, berikutan kenaikan 4.1% pada bulan Jun. Ahli ekonomi menjangkakan kejatuhan 0.4%. Sementara itu, pesanan untuk barangan perkilangan, tidak termasuk sektor pengangkutan, naik 0.6% kepada $158 bilion pada bulan Julai, selepas peningkatan disemak turun semula sebanyak 0.6% pada bulan Jun. Angka positif tersebut menunjukkan pertumbuhan yang berterusan dalam suku ketiga. Pesanan barangan tahan lama dijangka menguncup 2.0%, manakala pesanan teras dijangka menjadi 0.2%.
Tuntutan Pengangguran AS: Bilangan rakyat Amerika yang memfailkan tuntutan awal untuk bantuan pengangguran jatuh tidak disangka-sangka pada minggu lepas sebanyak 11 ribu kepada 264 ribu, sekaligus menunjukkan pertumbuhan yang berterusan dalam pasaran buruh AS. Purata bergerak empat minggu susut kepada 272,500 dari 275,250 pada minggu sebelumnya. Tuntutan pengangguran yang masih berterusan pula turun kepada 2.237 juta dari 2.263 juta pada minggu sebelumnya. Jumlah tuntutan diramal akan mencapai 268 ribu pada minggu ini.
Jumaat, 5:00 Pagi
Ucapan Presiden Feds AS:  Pengerusi Federal Reserve AS Janet Yellen bakal berucap di Universiti Massachusetts. Beliau boleh merujuk kepada keputusan Feds AS untuk mengekalkan kadar dan bercakap tentang jadual baru untuk kenaikan kadar yang dinanti-nantikan. Turun naik pasaran adalah dijangka seperti biasa. Yellen telah banyak berdiam diri dalam tempoh dua bulan sebelum keputusan itu, tetapi pasti mempunyai perkara yang menarik untuk dikatakan pada sidang akhbar majlis tersebut.
Jumaat, 8:30 Malam
Data GDP AS:  Ekonomi Amerika Syarikat berkembang sebanyak 3.7% pada suku kedua.  Angka ini adalah peningkatan yang ketara berbanding dengan penerbitan awal dan memberi rangsangan kepada dolar AS. Dalam keluaran ketiga dan terakhir kali ini, angka ini dijangka akan disahkan.
** Semua masa dalam waktu Malaysia dan yang sewaktu dengannya GMT +8


Mampukah Perkembangan Brexit Mengekalkan Pengukuhan Pound?

Harapan terhadap kemajuan dan perkembangan yang positif dalam perbincangan perdagangan antara dua negara ekonomi gergasi dan Brexit telah mengangkat pound dan euro pada awal hari Jumaat.
Pound merupakan penggerak terbesar semalaman, melonjak 2% kepada paras tertinggi dua minggu berbanding dolar USD dan meraih keuntungan peratus harian terbesar dalam tempoh tujuh bulan.
Perdana Menteri Ireland Leo Varadkar berkata perjanjian Brexit dapat dicapai pada akhir Oktober untuk membolehkan United Kingdom (UK) meninggalkan Kesatuan Eropah (EU) secara baik selepas pertemuannya dengan PM UK Boris Johnson semalam di England membuahkan hasil yang positif.
 Berbanding euro, pound juga menokok ke paras tertinggi dalam dua minggu dan euro juga mengalami peningkatan berbanding USD iaitu yang paling tinggi dalam hampir tiga minggu.
Sementara itu, indeks dolar yang mengukur greenback, mencatatkan penyusutan sehingga mencecah 98.709 iaitu yang terakhir pernah dilihat pada 25 September.
Di samping pengukuhan matawang di Eropah, dolar juga dijejaskan oleh indeks inflasi CPI yang mendatar pada bulan September, menyokong jangkaan terhadap pengurangan kadar faedah selanjutnya oleh Federal Reserve (Fed) hujung bulan ini.
Wakil AS dan China berbincang pada hari pertama rundingan perdagangan dengan pelabur menyatakan keyakinan kedua-dua pihak mungkin dapat mencapai kesepakatan dengan meredakan perang perdagangan dan menangguh kenaikan tarif AS yang dijadualkan pada minggu depan.
Presiden AS Donald Trump memberitahu pasukannya mempunyai perbincangan yang baik dengan China dan turut menyatakan rancangannya untuk bertemu dengan Timbalan Perdana Menteri Liu He di White House hari ini.


Analisis Teknikal USD/JPY – Timeframe H1 – 27/12/2018

Matawang USD kembali didagangkan mengukuh kembali berbanding Yen berikutan ketegangan perang dagang di antara AS-China dilihat kembali reda. Yen yang mula didagangkan menyusut melihatkan harga pada chart pasangan USD/JPY kembali membuat kenaikan sehingga melepasi paras Magic Pivot semalam dan naik lebih tinggi dari paras resistance MagicR1 pada indicator Moshed Magic Line. Harga mencapai paras ketinggian dagangan harian semalam sekitar resistance 111.400.
Pada sesi pasaran Asia hari ini, harga kembali menunjukkan penurunan dari paras tertinggi harian semalam dan menuju ke paras Magic Pivot 110.945 hari ini. Jika harga kembali membuat kenaikan semula, jangkaan paras awal kenaikan akan menuju ke paras resistance pada 111.793 (MagicR1). Kenaikan seterusnya akan menguji paras resistance pada 112.239 (MagicR2) yang berpotensi menjadi paras SBR (support become resistance) pada chart USD/JPY. Namun jika harga terus melonjak ke paras lebih tinggi mengatasi paras resistance tersebut, harga bekemungkinan mencapai paras ketinggian sehingga sekitar 113.078 (MagicR3).
Sebaliknya jika harga didagangkan lebih rendah semula dari paras Magic Pivot hari ini, jangkaan harga akan turun menuju ke paras support terdekat yang berada di sekitar paras 110.508 (MagicS1). Penurunan lebih rendah harga bakal mencatatkan paras terendah yang baru dan berkemungkinan menuju pula ke paras support pada 109.669 (MagicS2). Sedikit lagi penurunan lebih rendah berpotensi mencecah paras penurunan sehingga ke sekitar 109.223 (MagicS3).
 Terus ikuti perkembangan pada perubahan sentimen dalam pasaran semasa jika anda ingin terus memantau pergerakan harga pada chart pasangan matawang safe-haven USD/JPY. Teliti paras support dan resistance pada indicator Moshed Magic Line dan bandingkan dengan paras-paras yang menjadi tumpuan harga pada chart USD/JPY untuk anda melihat sendiri keberkesanan indicator tersebut.

Paras support: 110.508, 109.669, 109.223.
Paras resistance: 111.793, 112.239, 113.078.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data Pekerjaan Australia Suram, AUD Bergelut Pertahan Pengukuhan!

Data pekerjaan Australia menjadi tumpuan pasaran pada sesi Asia, yang menyaksikan bacaan yang kurang memberangsangkan dalam kadar pengangguran dan perubahan pekerjaan pada bulan September.
Menurut laporan dari Biro Statistik Australia (ABS), kadar pengangguran sedikit meningkat pada 4.6% pada bulan lalu, daripada 4.5% yang dicatatkan sebelumnya. Namun, bacaan yang dicatatkan ini lebih baik daripada jangkaan pasaran untuk meningkat lebih tinggi pada 4.8%.
Sementara itu, jumlah pekerjaan juga semakin berkurang dengan penurunan sebanyak 138,000 dicatatkan pada September, lebih buruk dari jangkaan untuk hanya merosot sebanyak 108,500.
 Penyertaan tenaga kerja Australia juga telah menyusut sekitar 330,000 dalam tempoh tiga bulan terakhir iaitu ketika sekatan pergerakam yang ketat dilaksanakan di Sydney dan Melbourne.
Bank Pusat Australia (RBA) sebelum ini telah memberi amaran bahawa pengangguran dijangka meningkat 5% menjelang akhir tahun.
Angka-angka ini menguatkan lagi kenyataan RBA untuk mengekalkan kadar pembelian bon mingguannya sehingga Februari tahun depan dan kadar faedah dijangka tidak berubah sehingga tahun 2024.
Dolar Aussie sedikit susut susulan bacaan yang menyuramkan ini, tetapi ia juga mendapat sokongan daripada kelemahan USD pada sesi Asia.


EUR/USD Dah Mulakan ‘Pecutan’ Sebaik Sahaja Sesi Asia Bermula

Dengan berbaki beberapa minggu lagi sebelum pilihan raya Presiden Amerika Syarikat (AS), pelabur mula berwaspada terhadap dagangan US dolar susulan perkembangan kesihatan Donald Trump selepas disahkan positif Covid-19 minggu lalu.
Di samping itu juga, laporan data pekerjaan NFP AS yang diterbitkan Jumaat lalu tidak begitu memberangsangkan dengan bacaan yang agak bercampur.
Walaupun kadar pengangguran menunjukkan penurunan di AS, namun purata upah per jam merosot berbanding jangkaan peningkatan oleh pasaran.
Pertambahan pekerjaan pula mencatatkan 661,000 lebih rendah berbanding jangkaan penurunan kepada 900,00 untuk bulan September.
Kesan penyusutan US dolar dapat dilihat pada permulaan dagangan pada minggu ini di sesi Asia.
Pada carta harga bagi pasangan matawang EUR/USD, harga telah pamerkan kenaikan sebaik sahaja sesi dagangan bermula dengan peningkatan sekitar 30 pips setakat jam 11 pagi waktu tempatan.
Harga dilihat menguji paras halangan Moving Average 50 (MA50) pada rangka masa 1 jam pergerakan harga untuk memberikan petunjuk arah pergerakan yang lebih jelas.
 Kenaikan lebih tinggi yang diteruskan dijangka akan ke zon tumpuan sebelum ini di sekitar bawah paras 1.18000. Kenaikan lebih tinggi minggu ini berpotensi menuju semula ke paras 1.19000.
Namun jika harga kembali ditekan lebih rendah berkemungkinan dengan pengukuhan semula US dolar, harga bakal melepasi paras 1.17000 dan juga paras support minggu lalu.
Penurunan lebih rendah dilihat akan menjadikan zon support 1.16100 sebagai destinasi sasaran seterusnya.
Pantau juga perkembangan ekonomi di Eropah dan juga ucapan oleh Presiden ECB, Christine Lagarde untuk petunjuk arah pergerakan bagi matawang Euro.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Gagal Manfaat Peluang Meningkat Pada Penutup September

Tampaknya pengukuhan yang dipamerkan US dolar ketika penghujung dagangan September diakhiri dengan situasi suram apabila kembali melemah yang mungkin dipengaruhi oleh aktiviti profit taking.
Pelabur terus berwaspada untuk menantikan petunjuk oleh Pengerusi Federal Reserve (Fed) Jerome Powell bagi jangkaan langkah pengetatan dasar dengan penilaian terhadap laporan pekerjaan NFP Amerika Syarikat (AS) yang akan diterbitkan pada minggu hadapan.
Meskipun begitu, Euro dilihat masih kekal lemah dan tidak berdaya untuk memanfaatkan peluang untuk meningkat semula di kala kebanyakan matawang utama yang lain melonjak berbanding USD.

Data pada sesi New York malam ini iaitu data PMI pembuatan AS tinjauan ISM bakal menjadi tumpuan para pelabur yang akan mempengaruhi pergerakan USD sebelum dagangan minggu ini berakhir.
Jika dinilai kepada carta harga pasangan matawang EUR/USD, pergerakan harga kekal memaparkan penurunan sehingga ke paras 1.15700 untuk mencatatkan paras terendah terbaharu 2021.
Harga dilihat telah pun menyusut melepasi paras 1.16000 dan kekal bergerak di bawah paras halangan Moving Average 50 (MA50) untuk isyarat pergerakan trend bearish harga.
 Penurunan harga itu juga dilihat seperti memberi bayangan untuk menyusut lebih rendah dan mampu mencapai paras 1.15000 bagi melengkapkan corak double top pada rangka pergerakan mingguan.
Paras 1.15000 tersebut pernah menjadi rintangan harga pada kenaikan awal Mac lalu sebelum berjaya ditembusi pada dagangan Julai 2020.
Namun sekiranya harga kembali melonjak, zon SBR (support become resistance) 1.16000 dijangka akan diuji semula dan bakal dinilai oleh pelabur bagi menjangkakan arah pergerakan seterusnya.
Zon SBR berikutnya sekitar 1.17000 akan menjadi paras tumpuan untuk dituju yang merupakan paras yang kukuh diuji pada minggu lalu sebelum berjaya ditembusi pada awal dagangan minggu ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Matawang Dan Komoditi Pada Hari Isnin

Pasaran Matawang
US dolar mengukuh berbanding matawang yen pada hari Isnin didorong oleh pertumbuhan data pekerjaan U.S melebihi jangkaan pada bulan Februari.
Data pekerjaan U.S mencatat pertumbuhan yang memberangsangkan namun ia terbatas berikutan pertumbuhan yang perlahan dalam kadar upah pekerja. Hal ini menyebabkan sebahagian pemain pasaran masih lagi mengekalkan ramalan mereka bahawa the Fed akan meningkatkan kadar faedah 3x  pada tahun ini.
Matawang US dolar mengukuh pada awal pagi ini sebelum mencatat penyusutan pada jam 10.35 pagi. USD/JPY menyusut sebanyak 0.19% kepada 106.59.
Penyusutan ini adalah disebabkan pelabur lebih memilih matawang yang mempunyai risiko lebih rendah iaitu yen disebabkan sentimen US dolar yang semakin pudar dan terdapat ketidakpastian tentang polisi perdagangan U.S.
Matawang Euro mengukuh berbanding US dolar sebanyak 0.07% kepada 1.2317.
 Indeks US dolar yang mengukur kekuatan matawang greenback berbanding matawang lain didagangkan susut sebanyak 0.11% kepada 90.01 setakat jam 10.35 pagi.
Pasaran Komoditi
Pasaran minyak mula menunjukkan pengukuhan pada hari Isnin berikutan kejatuhan aktiviti penggalian minyak U.S dan pengukuhan data pekerjaan U.S. Industri mengharapkan ia dapat menjana permintaan.
Harga minyak WTI naik kepada $62.19 setong dan Brent naik kepada $65.67 setong setakat jam 10.35 pagi.
Menurut penganalisis kejatuhan aktiviti penggalian dan data pekerjaan yang kukuh dapat mendorong peningkatan harga.
Harga emas kekal stabil pada harga 1,324.00 USD setakat jam 10.35 pagi.


Perkembangan Terkini Matawang USD, JPY, EUR dan GBP dalam Sesi Eropah!

US Dollar merosot lebih rendah berbanding sekumpulan matawang utama yang lain pada Khamis selepas para pelabur mengambil keuntungan besar-besaran meskipun data ekonomi AS menunjukkan pengukuhan yang lebih baik dari jangkaan.
US Dollar Index yang mengukur kekuatan US Dollar juga kali terakhir dinilai merosot sebanyak 0.31 peratus berbanding enam matawang utama. Index ini juga menyentuh paras tertinggi pada Rabu iaitu paras paling kukuh sejak 12 Januari.
Dalam masa yang sama, data pada Rabu juga menunjukkan bahawa harga pengguna AS meningkat sebanyak 0.6 peratus pada bulan Januari yang juga merupakan peningkatan terbesar dalam tempoh hampir empat tahun.
Satu lagi laporan menunjukkan bahawa jualan runcit AS meningkat sebanyak 0.4 peratus pada bulan lepas.
Dalam sesi ini, US Dollar melemah berbanding Yen dengan USD/JPY menyusut sebanyak 0.37 peratus.
 USD/JPY, 30 minit
Sementara itu, Euro melonjak lebih tinggi dengan EUR/USD meningkat sebanyak 0.27 peratus manakala GBP/USD meningkat sebanyak 0.24 peratus.
EUR/USD, 30 minit
GBP/USD, 30 minit
Hubungan Jepun-AS Menjadi Tumpuan Dalam Masa Terdekat, Begitu Juga Dengan Panggilan Telefon Ini!


Harga Pengguna China Semakin Baik, CPI Naik 2.5%

Harga pengguna (CPI) di China menguat pada Januari seperti dalam laporan yang dikeluarkan pagi tadi yang menggambarkan pemulihan berterusan dalam ekonomi China terutama dari segi produktiviti dan pertumbuhan ekonomi kedua terbesar dunia ini.
Beijing’s official consumer price index (CPI) naik 2.5% berdasarkan kiraan tahunan berbanding kenaikan 2.1% yang dicatatkan pada Disember. Catatan kali ini adalah yang tertinggi sejak pertengahan tahun 2014 dengan pasaran menjangkakan data kali ini merekodkan 2.4%.
Jika dibandingkan Disember, harga pengguna melonjak 1% berbanding sebelum ini 0.2%. Jangkaan bagi data ini pula ialah 0.7%. berdasarkan kiraan bulanan.
 Dalam data berlainan, harga pengeluar (Producer Price Index, PPI) naik 6.9% dari tahun ke tahun pada Januari berbanding jangkaan 6.3%. Ini juga paras yang tertinggi sejak 2011. Inflasi ‘harga pengeluar’ kini meningkat lima bulan berturut-turut.
Peningkatan dalam harga pengeluar adalah satu isyarat permintaan yang semakin pulih dalam ekonomi yang disokong secara tak-langsung oleh perbelanjaan kerajaan dan pengurangan kapasiti. Indeks harga pengeluar dilihat akan semakin meningkat jika kerajaan mengekalkan polisi yang memacu pengurangan kapasiti.
Kebangkitan atau pemulihan ekonomi China banyak disokong oleh campur-tangan  kerajaan dan juga industri tradisional. Pertumbuhan ekonomi China baru-baru ini merekodkan kenaikan 6.8% pada suku keempat dengan tiga suku tahunan sebelum itu mencatatkan pengembangan 6.7%.
Dalam data berlainan yang dikeluarkan minggu lepas imbangan perdagangan (trade surplus) pula semakin baik ke paras $51.4 billion pada Januari dari $40.8 billion sebelum ini. Dalam data sama, import merekodkan kenaikan 16.7% berbanding tahun lalu, manakala eksport naik 7.9% pada tempoh sama.


Sentimen Pasaran Kewangan Global Setakat Malam Ini

US dolar mengukuh buat kali kedua dalam lapan sesi dagangan sebelum ini dengan menguat 0.2% berbanding enam matawang utama yang lain. Indeks US dolar kali terkahir didagang di sekitar 99.58.
Matawang greenback telah susut lebih dari 1.5% sejak minggu pertama April. Kerugian US dolar semakin meningkat selepas Perdana Menteri UK mengumumkan untuk mengadakan pilihanraya umum yang turut melonjakkan GBP (Great Britain Pound) ke paras tertinggi tujuh bulan lalu.
Dalam pasaran bon, hasil bon 10-tahun US berada di sekitar 2.21% selepas jatuh sehingga 2.165% yang merupakan paras terendah sejak 10 November.
Kini Gbp/Usd sedang didagang di sekitar 1.2836.
 Dalam data-data ekonomi, harga pengguna (cpi) Zon-Eropah naik 1.5% dalam masa 12 bulan sehingga Mac 2017. Inflasi teras (core-cpi) pula naik 0.7% dari tahun ke tahun sejajar dengan bacaan sebelum ini.
Dari segi jangkaan kadar faedah The Fed, potensi kenaikan kadar pada Jun semakin berkurangan, berikutan kelemahan dalam data terbaru CPI Amerika Syarikat yang dikeluarkan minggu lalu.
Pasaran saham Amerika Syarikat dibuka lebih tinggi pada Rabu disokong oleh laporan pendapatan yang menggalakkan dari syarikat berprofail tinggi US seperti Morgan Stanley.
Harga komoditi perak susut pada Rabu diikuti dengan komiditi yang lain dengan para pelabur kini memberi tumpuan kepada data ekonomi dan pendapatan syarikat berprofail tinggi dunia di Amerika Syarikat.
Harga perak di pasaran hadapan jatuh lapan sen kepada $18.20 setakat pukul lapan malam tadi. Harga logam kelabu ini bergerak di sekitar $18.15 dan $18.33.
Logam kuning (emas) pula membaut sedikit pembetulan harga (correction) pada Rabu dengan harga kini didagang di sekitar $1284.33.


Analisis Teknikal GBP/USD – Timeframe H1 – 31/1/2019

Matawang Pound Sterling didagangkan sedikit pulih pada dagangan Rabu setelah mengalami kejatuhan nilai sebelum ini ekoran penolakan Parlimen Britain terhadap pindaan pelan Brexit Theresa May. Namun, pasaran masih melihat dagangan Sterling adalah berisiko dan kenaikan nilai harga pada chart pasangan matawang GBP/USD adalah didorong oleh kejatuhan nilai matawang USD selepas bank pusat mengekalkan kadar faedah di paras sedia ada. Harga hanya turun sekitar paras 1.30600 semalam sebelum membuat kenaikan semula melepasi paras Magic Pivot pada indicator Moshed Magic Line.
Pada sesi pasaran Asia hari ini pula, harga dilihat bergerak di atas paras Magic Pivot 1.3105 dan cuba menyambung kenaikan menuju ke paras resistance 1.3156 (MagicR1). Jika kenaikan harga berjaya diteruskan dan mengatasi paras resistance tersebut, jangkaan harga akan menguji pula paras resistance pada 1.3197 (MagicR2) yang diuji pada dagangan Selasa. Sekiranya harga berjaya kekalkan momentum kenaikan, harga bakal mencatatkan paras ketinggian terbaru tahun ini pada chart GBP/USD ke paras sekitar 1.3247 (MagicR3) sekaligus mengatasi paras ketinggian semasa yang dicapai pada dagangan minggu lalu.
 Sebaliknya, jika dagangan Sterling jatuh lebih rendah berbanding USD, harga bakal bergerak turun lebih rendah dari paras Magic Pivot 1.3105 hari ini dan dilihat akan menguji semula paras terendah dagangan semalam di paras support 1.3064 (MagicS1). Seterusnya, harga bakal meneruskan lagi penurunan dan menuju pula ke zon RBS (resistance become support) dan menguji paras 1.3013 (MagicS2). Harga yang terus ditekan ke paras lebih rendah akan melihatkan dagangan harga pada GBP/USD menyentuh paras support di paras 1.2972 (MagicS3).
Beri tumpuan pada bacaan data-data ekonomi di zon Eropah pada hari ini dan juga esok yang akan memberikan bayangan terhadap pertumbuhan ekonomi semasa secara keseluruhan. Kawal juga dagangan anda menjelang laporan pekerjaan NFP pada malam esok. Tentukan paras support dan resistance yang terbaik pada chart GBP/USD anda berpandukan indicator Moshed Magic Line.

Paras support: 1.3064, 1.3013, 1.2972.
Paras resistance:  1.3156, 1.3197, 1.3247.


Ekonomi Masih Perlu Rangsangan Monetari Yang Besar – Draghi

Presiden ECB Mario Draghi berucap di hadapan Parlimen Eropah pada Isnin menyatakan ekonomi semakin mengukuh dan kesannya menyeluruh ke semua sektor dan negara-negara yang menggunakan matawang Euro.
Mario Draghi mengatakan risiko negatif kepada pertumbuhan ekonomi semakin berkurangan.
Walaubagaimanapun, menurut beliau tekanan terhadap inflasi asas masih lagi lemah. Manakala tekanan kos daripada perubahan kadar gaji masih lagi belum cukup untuk menyokong inflasi untuk mengukuh dengan sendirinya menuju kepada objektif jangka sederhana.
Dalam konteks ini, walaupun jangkaan pertumbuhan ekonomi semakin baik, ekonomi masih lagi bergantung kepada rangsangan ekonomi yang besar.
 Draghi juga menyatakan bahawa ECB dalam polisi monetari mesyuarat Jun, akan menerima kemaskini projection dari staf bank pusat. Maklumat yang lebih lengkap akan diterima dan ECB akan dapat membuat formulasi tentang risiko kepada pertumbuhan dan inflasi.
Secara keseluruhan, Draghi menyatakan ECB yakin bahawa ekonomi masih memerlukan sokongan rangsangan monetari yang besar, termasuk melalui panduan ke hadapan (forward guidance), bagi menyerap sumber-sumber ekonomi yang tidak digunakan sepenuhnya.
Beliau juga menyatakan ekonomi yang lebih dinamik dari masa ke semasa akan menyumbang kepada kembalinya kepada penggunaan polisi kadar faedah yang lebih tinggi.
Komen Draghi secara keseluruhan menunjukkan ECB masih lagi enggan mengubah ‘forward guidance‘ pada mesyuarat Jun. Kali ini juga beliau enggan memberikan panduan yang lebih jelas.
Matawang Euro bergerak lebih rendah semasa ucapan Draghi dengan Eur/Usd jatuh hampir 20 pip setakat pada masa artikel ini ditulis.


Tarif Akan Menjadi Perbahasan Utama Dalam Pertemuan G7

Presiden Donald Trump tidak berhasrat untuk menarik pandangan yang telah diambil beliau berkenaan perdagangan, kata penasihat ekonomi tertinggi Rumah Putih. Trump bakal bertemu dengan G7 minggu ini di Kanada dalam acara sidang kemuncak.
Pertemuan pada hari Jumaat dan Sabtu di Charlevoix, Quebec, akan membuka ruang kepada pemimpin G7 untuk mengutarakan pandangan kepada Trump secara langsung berkenaan tarif U.S. terhadap import besi dan aluminium dari Kanada, Mexico dan Kesatuan Eropah yang dikenakan minggu lalu.
Tindakan Trump itu telah medatangkan ketidaksenangan di negara-negara G7 dan menyebabkan beberapa negara seperti Kanada dan Mexico menemplak kembali kenyataan Trump. Selain itu, pelabur juga menzahirkan kekhuatiran terhadap perang perdagangan yang boleh menjejaskan ekonomi global.
 Perdana Menteri Kanada, Justin Trudeau, sebagai tuan rumah pada perjumpaan kali ini, dan Perdana Menteri Britain, Theresa May antara yang mengkritik tarif A.S. sebagai tidak adil dan menghukum juga akan turut menghadiri.
Trump yang bertekad untuk melindungi industri dan pekerja U.S. kerana beliau beranggapan ia berpunca daripada persaingan perdagangan global yang tidak adil. Beliau juga akan mengadakan pertemuan dua hala dengan Trudeau dan Presiden Perancis Emmanuel Macron semasa sidang kemuncak itu, kata Larry Kudlow.
Terdapat laporan yang melaporkan selepas Macron bertemu Trudeau untuk berbincang di Ottawa pada hari Rabu, berkata enam negara bukan US-G7 bersatu dalam topik utama yang akan dibincangkan iaitu tarif. Kumpulan G7 Kanada, Amerika Syarikat, Jepun, Britain, Itali, Perancis dan Jerman. EU juga akan menghadiri.